Polis Jelaskan Tindakan Tahan Ambulans Adalah Untuk Elak Pertembungan Dengan Konvoi

Pada hari semalam tular satu rakaman video di mana sebuah ambulans ditahan oleh dua anggota polis untuk memberikan laluan kepada konvoi VVIP. Rakaman video itu telah menyebabkan orang ramai ‘naik angin’ dengan kejadian tersebut.

Menurut Ketua Polis Daerah Johor Bharu Utara (JBU), Asisten Komisioner Rupiah Abd Wahid berkata, tindakan tersebut sebenarnya bukan untuk memberikan laluan kepada konvoi, sebaliknya bagi mengelakkan pertembungan antara dua kenderaan terbabit.

Kedua-dua anggota itu menjalankan penugasan kawalan lalu lintas sempena Jelajah Aspirasi Keluarga Malaysia yang diadakan di Plaza Angsana Johor Bahru. Anggota terbabit ditugaskan membuat cut off/point duty di persempadanan daerah Johor Bahru Selatan – JBU dari Jalan Danga Bay menghala ke Skudai ketika kejadian.

“VVIP” dulu, Ambulans Later!! AGAIN & AGAIN 😒😒😏!!!

♬ original sound – rasta_Kavin0104 – rasta_Kavin0104

“Anggota yang bertugas juga membuat penilaian dari setiap sudut keselamatan, pada masa yang sama konvoi berkenaan sudah melalui jalan utama yang berada 100 meter di hadapan lebih awal untuk ke lokasi.

“Sekiranya diberikan laluan hijau kepada ambulans yang datang dari susur jalan itu, ia akan memberi risiko yang besar kepada konvoi dan ambulans terbabit.

“Selepas konvoi itu berlepas, anggota yang bertugas memberi laluan hijau kepada ambulans untuk meneruskan perjalanan. Durasi video menunjukkan penahanan ambulans oleh anggota itu sangat minimum iaitu sekitar 30 saat,” katanya dalam satu kenyataan baru-baru ini.

Tambah beliau lagi, tindakan drastik dan strategik diambil anggota yang bertugas selepas membuat penilaian dari setiap sudut keselamatan kerana ia membabitkan beberapa faktor, antaranya jalan utama laluan konvoi adalah menurun bukit dan laluan ambulans adalah dari jalan susur.

“Malah konvoi itu melepasi laluan lebih awal dari ambulans dan penahanan ambulans berdurasi 30 saat sahaja adalah bagi mengelakkan risiko pertembungan antara konvoi dan ambulans berkenaan.

“Satu laporan polis dibuat berhubung kejadian dan kes disiasat mengikut Seksyen 233 Akta Komunikasi dan Multimedia 1998 serta Seksyen 505 (b) Kanun Keseksaan,” terang Asisten Komisioner Rupiah Abd Wahid.

Polis menasihatkan orang ramai agar tidak mengeluarkan komen dan maklumat yang tidak benar serta tidak bertanggungjawab melalui kaedah tular di media sosial bagi mengelakkan kegusaran dalam kalangan masyarakat, lapor Utusan Malaysia.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sebelum ini pihak polis telah mengeluarkan satu kenyataan bagi menjelaskan kenapa ambulans perlu beri laluan kepada konvoi VIP. Baca lebih lanjut melalui pautan di bawah.

Ambulans Didakwa Terpaksa Berhenti, Pihak Polis Jelaskan Isu Beri Laluan Pada Konvoi VIP

Demi Lancarkan Laluan VIP, Ambulans Sekali Lagi Dilihat Terpaksa ‘Mengalah’ Bersama Pemandu Lain


Polis Kelantan Nafi Dakwaan Kereta Meletup Di Kota Bharu Disebabkan Serangan Dron

Sekitar Jumaat lalu, seorang lelaki di Kota Bharu, Kelantan, berusia 49 tahun dilaporkan maut setelah kereta dipandunya meletup lalu terputus dua dipercayai dipanah petir dan kesan letupan mercun ‘bola’ yang dibawa di dalam keretanya.

Kejadian tersebut dilaporkan berlaku sekitar jam 5.30 petang di Persimpangan Kampung Sireh. Susulan kemalangan tersebut, tular satu dakwaan menerusi aplikasi WhatsApp yang mengatakan kereta tersebut dibom menggunakan ‘dron’ (kenderaan udara tanpa pemandu) dan bukannya disebabkan letupan mercun atau dipanah petir, memetik laporan Bernama menerusi laporan Free Malaysia Today.

Walau bagaimanapun, Ketua Polis Kelantan, Datuk Shafien Mamat menafikan dakwaan palsu berkenaan dan berkata punca sebenar kemalangan itu masih dalam siasatan pihak Unit Bom Bukit Aman dan Forensik Jabatan Bomba dan Penyelamat Malaysia (JBPM) Putrajaya.

“Bukan disebabkan serangan letupan bom. Berdasarkan maklumat awal, saksi kejadian mengatakan kereta mangsa mula mengeluarkan asap di bahagian bonet sebelum ia meletup.

“Kes masih dalam siasatan dan hasil pemeriksaan akan diketahui dalam masa terdekat setelah kedua-dua unit pasukan yang terlibat selesai melakukan siasatan,” katanya kepada pemberita Astro Awani selepas Mesyuarat Khas Jawatankuasa Pengurusan Bencana Khas (COVID-19) di Kompleks Kota Darulnaim, semalam.

Dalam pada itu, beliau menjelaskan jalan di lokasi kejadian terpaksa ditutup sepanjang siasatan dijalankan dan meminta penduduk setempat menggunakan jalan alternatif Jalan Persekutuan Kuala Krai yang menghubungkan Kota Bharu untuk terus ke Wakaf Che Yeh, Telipot dan Wakaf Siku.

“Manakala mereka yang berkerja di lokasi kejadian perlu memaklumkan kepada anggota yang bertugas terlebih dahulu untuk ditapis sebelum dibenarkan menggunakan jalan tersebut,” jelasnya lagi.

Tun M bidas dakyah ‘Mak Teh’ yang mendakwa vaksin itu racun dan punca kematian. Klik pautan di bawah untuk membaca.

Tun M Bidas Dakyah ‘Mak Teh’ Yang Dakwa Vaksin Itu Racun Dan Sebabkan Kematian

Sindiket ‘Meat Cartel’: Empat Pegawai Kerajaan, Pemilik Syarikat Didakwa Atas Tuduhan Rasuah

Hanya Dituduh Langgar SOP PKPB, Neelofa Dan Suami Tidak Didakwa Rentas Negeri


Polis Kena 13 Jahitan Selepas Dirempuh PATI Positif Dadah, Miliki 10 Biji Pil Kuda

Pada hari semalam tular satu rakaman video di mana seorang anggota polis dirempuh penunggang motosikal yang nekad melarikan diri daripada sekatan jalan raya.

Menurut Utusan, penunggang motosikal itu merupakan seorang pendatang asing tanpa izin (PATI) warganegara Thailand yang positif dadah dan telah merempuh anggota polis berpangkat Lans Koperal semasa cuba melarikan diri sebaik sahaja tiba di sekatan jalan raya (SJR) di Jalan Pasir Mas-Rantau Panjang dekat Taman Tengku Anis di sini semalam.

Dalam kejadian pukul 10 pagi itu, anggota berkenaan menerima 13 jahitan di bahagian betis selepas dirempuh oleh motosikal yang ditunggang oleh PATI berusia 19 tahun.

Masak ko kalau polis dapat tangkap pic.twitter.com/QpwRCy8rlm

— ISU SEMASA VIRAL (@isusemasaviral) February 10, 2023

Pemangku Ketua Polis Daerah Pasir Mas, Superintendan Nik Aminuddin Raja Abdullah berkata, semasa melakukan tugas sebuah motosikal jenis Honda Wave yang ditunggang oleh suspek telah cuba melarikan diri dari SJR dengan membuat pusingan ‘U’.

Menurutnya, bagaimanapun motosikal tersebut telah hilang kawalan lalu melanggar Lans Koperal berkenaan.

“Rempuhan tu menyebabkan anggota polis itu luka pada betis kanan dan dihantar ke Hospital Pasir Mas di sini untuk rawatan lanjut.

“Suspek berjaya ditahan dan pemeriksaan ke atas motosikal yang ditunggangnya menemui sebuah kotak rokok mengandungi penyedut minuman yang berisi 10 biji pil kuda,” katanya dalam satu kenyataan hari ini.

Nik Aminuddin memberitahu, hasil siasatan lanjut, suspek dipercayai bertindak melarikan diri semasa tiba di SJR itu selepas dia tidak mempunyai sebarang dokumen pengenalan diri yang sah ketika menunggang motosikal selain memiliki dadah. Ujian saringan air kencing turut mendapati suspek positif dadah jenis methamphetamine.

“Polis memandang serius kes melibatkan pendatang asing yang menunggang atau memandu kenderaan tanpa sebarang dokumen sehingga menyebabkan kemalangan.

“Kes disiasat mengikut Seksyen 332 Kanun Keseksaan dan Seksyen 6(1)(c) Akta Imigresen 1959/63 kerana tiada dokumen pengenalan diri yang sah,” ujarnya.

Nik Aminuddin berkata, kes turut disiasat di bawah Seksyen 43(1) Akta Pengangkutan Jalan 1987 kerana memandu secara melulu tanpa mengendahkan peraturan jalan raya sehingga menyebabkan kecederaan kepada anggota polis dan mendatangkan kemudaratan kepada harta benda orang awam.


Polis Kenya Pilih SUV Proton X70 Sebagai Kenderaan Rasmi

Model X70 merupakan kereta SUV pertama yang dilancar oleh Proton pada akhir tahun 2018 lalu dan mendapat sambutan hangat daripada orang ramai apabila Proton berjaya menjual lebih 48,000 unit dalam masa dua tahun (2019-2020).

Proton X70 turut dieksport ke beberapa buah negara luar seperti Brunei, Indonesia, Pakistan dan pasaran yang terbaharu di Kenya pada Ogos tahun lalu sebagai model CKD (Completely Knocked Down).

Terbaharu, pihak Proton Kenya baru sahaja menyerahkan sebanyak 30 unit SUV Proton X70 kepada pihak anggota keselamatan negara tersebut, ‘Kenya Police Service’ sebagai kenderaan rasmi mereka.

Menurut Proton Kenya, model SUV Proton X70 itu dapat membawakan gaya yang unggul, stabiliti lebih baik dan keselesaan buat Polis Negara Kenya semasa melaksanakan mandat mereka.

Upacara penyerahan 30 unit SUV tersebut yang mempunyai dua warna, biru dan hijau (tidak pernah ditawarkan di negara kita) telah dibuat di ibu pejabat Simba Corporation di Mombasa Road.

A post shared by Simba Corp (@simbacorpke)

A post shared by VOCKET Car Club (@vocketcarclub)

Baca lagi kenyataan lanjut Proton yakin dapat gandakan jualan eksport dalam masa satu tahun walaupun satu dunia terjejas dengan pandemik COVID-19.

Proton Optimis Dapat Gandakan Jualan Eksport Dalam Tempoh Setahun

Proton Saga Masuk Pasaran Nepal, Dijual Pada Harga Bermula RM122,700


Adidas ‘Y-3 Sport Approach’ Kasut Ninja Zaman Moden

Siri kasut dan pakaian Adidas dengan fashion designer terkemuka dunia, Yohji Yamamoto pasti sangat menarik dengan inspirasi fesyen yang diambil dari negara matahari terbit, Jepun.

Dalam koleksi terbaru Yohji (Y-3), kasut ini yang paling mendapat perhatian ramai. Y-3 Sport Approach ini adalah kasut yang mungkin dipakai oleh ninja di zaman terdahulu. Jadi kalau anda rasa nak jadi ninja, boleh cuba dapatkan kasut ini.

Kasut ini dikatakan gabungan antara model Adidas EQT 3/3F15 dan Tubular Doom, dengan material Primeknit dan tapak Boost sebagai bahan utama untuk kasut ini. Nampak sangat selesa dan kacak kasut ini. Tetapi harganya sedikit tinggi berbanding kasut Adidas yang biasa. Y-3 Sport Approach akan dijual pada USD435 (Lebih kurang RM1670) di laman online adidas Y-3.


Polis Kuala Pilah Jadi Hero, Bantu Bapa Dapatkan Susu Buat Bayi Di Awal Pagi

Siri perintah kawalan pergerakan yang berlangsung secara bergilir-gilir sejak Mac lalu di negara kita sedikit sebanyak telah mengubah norma kehidupan seharian . Daripada waktu bekerja sehinggalah waktu pengoperasian premis-premis perniagaan, sebahagian besarnya telah mengalami perubahan waktu operasi mereka.

Walaupun ada ketikanya kita boleh membuat persediaan awal membeli bekalan makanan atu keperluan yang diperlukan mengikut waktu yang telah disarankan namun ada ketikanya berlaku kes-kes kecemasan yang tidak dapat dielakkan di mana kita memerlukan untuk ke premis perniagaan atau kedai-kedai ini walaupun telah melepasi waktu yang dibenarkan.

Seperti yang berlaku kepada seorang lelaki dari Negeri Sembilan ini apabila beliau terpaksa keluar pada sekitar jam 1 pagi bagi mendapatkan bekalan susu formula buat anaknya yang berusia satu hari kerana isterinya kekurangan susu badan.

Beliau kemudiannya difahamkan menuju ke salah satu kedai serbaneka 24 jam sebelum menyedari kedai berkenaan telah ditutup berikutan had operasi premis perniagaan ketika ini yang tidak membenarkan kedai dibuka berterusan 24 jam.

Sejurus selepas kejadian berkenaan, dia kemudiannya telah terserempak dan ditahan anggota polis yang ketika itu sedang membuat rondaan di kawasan berkenaan.

Bagaimanapun, selepas mendengar penjelasan daripada beliau, anggota-anggota polis berkenaan kemudiannya telah melakukan sesuatu yang tidak dijangka demi membantu lelaki tersebut.

“Setelah mendengar dan memahami situasi lelaki tersebut, anggota MPV NS 96 telah mempelawa lelaki tersebut ke taman perumahan IPD Kuala Pilah untuk diberikan susu formula bayi kepadanya secara percuma,” kongsi Facebook Ibu Pejabat Polis Daerah Kuala Pilah.

Selepas menerima bantuan daripada pihak polis, lelaki berkenaan yang dikenali sebagai Encik Zul Hilmy berkongsikan mengenai kejadian yang dilaluinya sambil mengucapkan terima kasih kepada anggota polis yang telah membantunya di Facebook.

“[…] Saya ditahan, dan dua orang pegawai, Tuan Dini dan Tuan Fikri yang sedang bertugas mengajak saya ke kuarters PDRM Kuala Pilah untuk memberi susu.

“Tuan Dini memberikan saya sekotak susu, saya mengucapkan terima kasih kerana membantu saya,” kongsinya mengenai kejadian berkenaan.

Tindakan kedua-dua anggota polis berkenaan turut menerima ucapan terima kasih dan pujian daripada netizen kerana telah membantu keluarga berkenaan.

“Terima kasih kepada anggota cawanga IPD Kuala Pilah yang amat bertimbang rasa dan ikhlas membantu adik ipar saya yang kekalutan mencari susu formula.

“Pengalaman beliau pertama kali menimang cahaya mata. Jasa baik pihak PDRM membantu dalam kesukaran masa PKP akan menjadi kenangan keluarga kami sentiasa, Terima Kasih,” tulis seorang netizen yang difahamkan merupakan ahli keluarga kepada lelaki berkenaan.

“Tahniah anggota polis Kuala Pilah anda telah menggunakan budi bicara yang perlu ada pada setiap kakitangan kerajaan dan orang awam,” tambah seorang lagi netizen.

Baca juga kisah gadis ini yang dibantu polis ketika melalui sekatan jalan raya baru-baru ini walaupun beliau pada awalnya ‘cuak’ dan takut melalui pautan di bawah.

Cuak Ditahan Ketika Sekatan Jalan Raya, Gadis Ini Kongsi ‘Plot Twist’ Dibantu Polis

Hubungi Jurubahasa Isyarat Bantu OKU Buat ‘Report’, Tindakan Polis Ini Dipuji Netizen

‘Pak Cik Ladja’ Jadi Penyelamat, Kejar Polis Minta Bantuan Makanan Untuk Seluruh Kampung


Polis Kulim Respon Tuduhan Anggota Ambil Wang Daripada Dompet Yang Diserahkan Di Balai

Baru-baru ini tular di media sosial apabila ada yang mendakwa anggota polis di sebuah balai polis di Kulim, Kedah mengambil duit daripada dompet ditinggalkan oleh seorang individu yang menemui beg duit tersebut di tengah jalan.

Difahamkan, individu tersebut telah memuat naik gambar dompet yang ditemuinya di sebuah group komuniti Facebook dan memaklumkan bahawa telah menghantar beg duit itu di balai polis di Kulim.

Hari ini dalam rancangan #ACAB pic.twitter.com/wNejOnCsjx

— You look four meal your (@LOLsuren) July 7, 2022

Perkongsian individu itu mendapat perhatian ramai orang dan seorang individu mendakwa dompet itu milik adiknya dan telah mengambil semula dompet itu di balai polis yang terbabit.

Akan tetapi, individu terbabit mendakwa bahawa sejumlah duit yang asalnya berada di dalam beg itu sudah pun diambil oleh anggota polis. Dakwaan tersebut telah meraih perhatian orang ramai dan rata-rata netizen berasa terkejut dengan dakwaan terbabit.

Lantaran itu, Ketua Polis Daerah Kulim, Superintendan Mohd Redzuan Salleh berkata dalam satu kenyataan di Facebook mengatakan bahawa kejadian wang hilang tersebut yang dipercayai berlaku di sebuah balai polis di daerah itu dikesan pihaknya.

“Semakan mendapati sehingga kini tiada laporan polis dibuat oleh mana-mana pihak berkaitan isu ini. Namun demikian, pihak polis IPD Kulim telah menjalankan siasatan terhadap isu yang diviral.

“Ketua Polis Balai akan memanggil kesemua pihak yang terlibat bagi mendapatkan keterangan terhadap isu berkenaan,” kata Superintendan Mohd Redzuan Salleh.

Malah, Superintendan Mohd Redzuan Salleh juga menyarankan agar pihak yang berkaitan dalam isu tersebut membuat laporan polis bagi siasatan selanjutnya. Masyarakat juga dinasihatkan agar tidak mengeluarkan kenyataan berdasarkan isu tersebut kerana ia masih dalam siasatan pihak polis.

Menurut Superintendan Mohd Redzuan Salleh, tindakan sebagaimana peruntukan undang-undang akan diambil terhadap mana-mana individu yang didapati melakukan kesalahan termasuk pegawai dan anggota polis.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Filem Mat Kilau Cetus Fenomena, Perak Cadang Lokasi Penggambaran Jadi Destinasi Pelancongan

‘Anggaran RM21 Juta Habis’ – Netizen Puji Cara Anak Waris Ini Tenangkan Mangsa ‘Scam’ Visa Haji

Hampir 400 Mangsa ‘Scam’ Tunai Haji, Netizen Luah Rasa Simpati Dan Mahu Pelaku Ditangkap


Polis Lahad Datu Tahan 9 Pengemis Untuk Siasatan, Bakal Berdepan Hukuman Denda RM10,000

Semalam heboh di media sosial apabila segelintir netizen dan beberapa media tempatan memuat naik satu laporan mengenai sembilan pengemis yang dikenakan hukuman RM10,000.

Sabah Post melaporkan bahawa 9 pengemis wanita dari komuniti Pala’uh dikenakan denda sehingga RM10,000 atas kesalahan tidak mematuhi prosedur operasi standard (SOP) Perintah Kawalan Pergerakan Pemulihan (PKPP) dalam Op COVID-19.

Sembilan wanita daripada komuniti masyarakat bajau laut terbabit yang berusia 17 hingga 41 tahun turut ditahan ketika melakukan aktiviti mengemis dengan tidak memakai pelitup muka dan tidak menjaga penjarakan fizikal.

Bagaimanapun, menerusi satu kenyataan terbaharu polis Lahad Datu yang dilaporkan oleh MalaysiaKini, mereka menafikan bahawa telah mengeluarkan denda RM10,000 terhadap sembilan pengemis terbabit.

Ketua Polis Daerah Lahad Datu, Asisten Komisioner Rohan Shah Ahmad berkata  denda hanya dikenakan terhadap warganegara Malaysia sahaja dan wanita terbabit sedang berada dalam siasatan.

“Memandangkan sembilan pengemis berstatus stateless, maka kertas siasatan juga perlu dirujuk kepada Pejabat DPP untuk menerima arahan tindakan selanjutnya,” katanya kepada MalaysiaKini.

Untuk rekod, mereka disiasat berhubung dengan kesalahan tidak memakai pelitup muka dan berkumpul tanpa ada penjarakan fizikal. Jika sabit kesalahan boleh dihukum denda tidak melebihi RM10,000 atau penjara tidak lebih enam bulan.

Rohan Shah turut berkata bahawa kumpulan pengemis dari komuniti Pala’uh ini juga turut disiasat di bawah Akta Kanak-Kanak 2001 (Akta 611) kerana menggunakan kanak-kanak untuk mengemis.

Orang ramai anggap denda RM10,000 jika langgar PKP terlalu tinggi. Klik pautan di bawah untuk membaca.

Orang Ramai Anggap Denda RM10,000 Jika Langgar PKP Terlalu Tinggi

Pemilik Kenderaan Ekzos Bising Boleh Didenda Atau Penjara Enam Bulan

Peguam Ini Kongsi Cara Selesaikan Denda Kesalahan Jalan Raya Yang Melibatkan Mahkamah


Polis Lapor Kes Penderaan Anak Ke Atas Ibu Bapa Meningkat Semasa PKP

Sering kita dengar bahawa kes penderaan kebanyakannya berlaku sesama isteri dan suami atau anak didera oleh ibu bapa. Namun apa yang terjadi semasa Perintah Kawalan Pergerakan (PKP) adalah sebaliknya, iaitu peningkatan kes penderaan ke atas ibu bapa.

Dalam satu laporan yang dikeluarkan oleh Bahagian Siasatan Seksual, Wanita dan Kanak-kanak PDRM (D11), keganasan rumah tangga melibatkan penderaan ibu bapa oleh anak mereka sendiri telah meningkat sebanyak 20% dalam tempoh PKP.

Penolong Pengarah D11, ACP Siti Kamsiah menyatakan bahawa sepanjang 3 bulan sebelum tempoh PKP, polis telah mencatatkan 125 kes penderaan ke atas ibu bapa, yang kemudiannya meningkat kepada 134 kes sepanjang tempoh PKP.

Selain itu, PDRM turut menyatakan bahawa ibu bapa telah menjadi mangsa dera oleh anak-anak mereka yang berumur di antara 30 hingga 38 tahun dan ia berlaku disebabkan kekangan dan tekanan kewangan yang terjadi sepanjang tempoh PKP.

Anak-anak ini bertindak sedemikian disebabkan marah dan kecewa terhadap ibu bapa mereka yang didorong oleh beberapa faktor seperti kehilangan pekerjaan, pemotongan gaji atau kesan akibat terkurung di dalam rumah.

Selain itu, data yang dikeluarkan oleh pihak polis turut menunjukkan penurunan sebanyak 20% dalam kes penderaan rumah tangga melibatkan suami dan isteri. Sebanyak 261 kes yang dicatatkan sebelum PKP dan turun sebanyak 134 kes semasa PKP.

Terdahulu, seorang suami kepada YouTuber terkenal telah direman bagi membantu siasatan dakwaan cuba mencederakan isteri. Klik pautan di bawah untuk membaca.

Suami YouTuber Terkenal Direman Bagi Membantu Siasatan Dakwaan Cuba Mencederakan Isteri

Pengawal Keselamatan Nepal Didera Warga Tempatan, Kedutaan Nepal Buat Laporan Polis


Polis Masih Menyiasat Insiden ‘Ford Vs Lamborghini’, Pemandu Wanita Didakwa Cuba Memotong Secara Zig-Zag

Pada hari minggu lalu, dua insiden berasingan melibatkan konvoi kereta mewah telah berlaku di mana perjalanan mereka didakwa di halang oleh ‘Abang Lori’ dan kumpulan kereta mewah itu juga telah membuat ‘sekatan’ di tengah-tengah lebuh raya bagi menghalang seorang pemandu Ford Ranger didakwa mabuk sehingga melanggar kenderaan lain.

Ketua Polis Daerah Kulai, Superintendan Tok Beng Yeow berkata, kejadian pada 6.30 petang di Kilometer 34 arah selatan berhampiran susur keluar Sedenak. Siasatan awal mendapati insiden bermula apabila pemandu kenderaan Ford Ranger cuba memotong konvoi tersebut sehingga melanggar salah sebuah daripada kereta terbabit.

A post shared by VOCKET Car Club (@vocketcarclub)

“Pemandu (Ford Ranger) wanita berusia 28 tahun dipercayai cuba memotong konvoi secara zig-zag sehingga berlanggar dengan sebuah Lamborghini ketika memasuki lorong kiri.

“Pelanggaran itu menyebabkan kumpulan konvoi terbabit tidak puas hati dan berhenti di tengah lebuh raya, malah berlaku perselisihan faham dengan pemandu Ford Ranger,” kata beliau dalam satu kenyataan rasmi.

Tambah beliau lagi, pihaknya juga masih menyiasat dakwaan pemandu wanita itu mabuk. Kes tersebut disiasat mengikut Seksyen 147 Kanun Keseksaan dan Seksyen 42 (1) Akta Pengangkutan Jalan 1987.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Klik pautan di bawah untuk baca lebih lanjut mengenai insiden melibatkan kereta mewah pada hari minggu baru-baru ini.

Konvoi Kereta Mewah Buat ‘Roadblock’ Tengah Lebuhraya, Dakwa Untuk Halang Pemandu Mabuk

Abang Lori Didakwa Halang Laluan Perjalanan Konvoi Kereta Mewah Cetus Pertikaian Ramai


Kami Terharu Melihat Tindakan Polis Ini Menyelamatkan Seorang Bayi Tercekik

Polis seperti kita tahu banyak menghabiskan masa menguatkuasa undang-undang dan secara tidak langsung pasti akan menjengkelkan sesetengah orang. Tetapi cuba anda berjumpa mana-mana polis di luar dan tanyalah mereka kenapa mereka memilih pekerjaan ini, pastinya jawapan mereka adalah untuk membantu anda mejadi lebih baik.

Kejadian ini berlaku di Lithuanian. Apabila dihampiri sepasang ibubapa bersama seorang bayi yang sedang tercekik, 2 orang polis ini tanpa berfikir panjang menumpangkan mereka ke hospital. Mengikut laporan, bayi tersebut mengalami sekatan dalam saluran pernafasan.


Polis Nafi Potong Barisan, Pekerja Minta Kereta Peronda Dibasuh Dahulu

Susulan satu perkongsian yang tular, Polis Brickfields menafikan anggotanya memotong barisan ketika mencuci kereta peronda di sebuah pusat cuci kenderaan di Pantai Dalam, di sini.

Ketua Polis Daerah Brickfields Asisten Komisioner Amihizam Abdul Shukor dalam satu kenyataan media yang dikeluarkan malam semalam berkata pihaknya mengesan satu gambar sebuah kereta peronda polis (MPV) berserta ciapan bertanya adakah kenderaan polis boleh potong barisan semasa cuci kereta.

“Hasil pemeriksaan awal mendapati MPV itu dinaiki anggota bertugas Balai Polis Pantai yang pergi ke kedai mencuci kereta di kawasan Pantai Dalam kerana kotor.

“Sebaik sampai di lokasi, anggota bertugas meletakkan kereta di bahagian belakang kedai dan menunggu giliran.

“Anggota terbabit tidak meminta untuk potong barisan sebaliknya pekerja kedai itu yang menyuruh masuk dulu untuk dibasuh. Selepas selesai dibasuh, anggota membayar dan beredar untuk meneruskan penugasan rondaan,” katanya dalam kenyataan tersebut.

Beliau menegaskan pihaknya tidak bersekongkol dengan mana-mana pihak yang melakukan kesalahan dan mereka didapati bersalah akan diambil tindakan tegas.

Menjengah di ruangan komen, rata-rata berkata pemilik premis basuh kereta mempunyai hak untuk mempercepatkan urusan polis supaya mereka dapat meronda dengan segera. “Dia nk cepat, nak sambung tugas, nak jaga keselamatan hang semua lah. Itu pun nak berkira,” komen salah seorang netizen.

Terdahulu, tular di media sosial ciapan berkenaan ‘Nak tanya sikit polis basuh kereta memang takyah beratur ke? Boleh potong semua orang yang tengah tunggu turn?’ yang mendapat reaksi netizen.


Polis Nafi Serbu Apartment Mewah Najib Razak

Ketua Polis Kuala Lumpur, Datuk Seri Mazlan Lazim membuat pencerahan mengenai isu ‘serbu’ apartmen mewah milik ahli keluarga bekas perdana menteri, Dato’ Seri Najib Razak di Jalan Raja Chulan semalam. Pihak polis menyiasat lokasi berikutan laporan pemindahan barangan peribadi mewah ‘kotak oren’ milik isteri bekas perdana menteri itu.

Tambah Datuk Seri Mazlan, pihak polis berada di tempat kejadian untuk meneliti rakaman litar tertutup untuk tujuan siasatan mengenai dakwaan yang dikemukankan oleh Pemuda Parti Pribumi Bersatu Malaysia (PPBM).

“Pihak polis telah ke lokasi kejadian untuk menjalankan siasatan rapi dengan meneliti rakaman kamera litar tertutup (CCTV) dan bukannya melakukan serbuan. Laporan berita Reuters dan beberapa portal adalah palsu dan tidak benar,” ujar Datuk Seri Mazlan.

Najib sebelum ini menyatakan hasrat untuk berehat ke negara jiran bersama ahli keluarga bagaimanapun tergendala kerana menerima sekatan dari pihak imigresen. Tindakan ini diambil berikutan dengan siasatan awal yang menunjukkan penyelewengan dana 1MDB.


Polis Rampas Toyota Camry Setelah Bekas Exco Melaka Enggan Pulangkan

Beberapa hari lalu kemelut politik negeri Melaka menarik perhatian ramai apabila bekas Exco Pertanian, Penternakan, Pembangunan Usahawan dan Koperasi, Datuk Norhizam Hassan Baktee enggan berkerjasama untuk memulangkan kenderaan rasmi milik kerajaan negeri.

Susulan itu, pada pagi tadi polis Melaka telah merampas kenderaan rasmi yang diletakkan di aras tiga tempat letak kereta sebuah kondominium di Jalan Tun Perak yang dipercayai disewa oleh Exco berkenaan sekitar pukul 11.20 pagi, lapor Astro Awani.

Kereta jenis Toyota Camry bewarna hitam itu dirampas selepas salah seorang kakitangan Pejabat Setiausaha Kerajaan (SUK) Negeri membuat laporan polis dan Mahkamah Majistret Ayer Keroh mengeluarkan waran geledah terhadap bekas Exco Negeri Melaka tersebut.

Tambah Harian Metro pula, sehingga kini seramai lima saksi sudah dirakam percakapan bagi membantu siasatan.

Sebelum ini Datuk Norhizam Hassan Baktee menggesa Pejabat Setiausaha Kerajaan Negeri (SUK) Melaka menganjurkan program khusus penyerahan kenderaan semua EXCO di Melaka susulan pembubaran Dewan Undangan Negeri (DUN) yang membawa kepada perletakan jawatannya itu.

Orang ramai tertarik melihat rakaman kamera tertutup di mana pihak berkuasa menggunakan ‘lori pasar’ untuk membuat serbuan. Tonton rakaman tersebut melalui pautan di bawah.

Rakaman Pihak Berkuasa Guna ‘Lori Pasar’ Ketika Buat Serbuan Raih Perhatian Ramai

‘Surat Letak Jawatan Terbaik Yang Pernah Saya Dapat’ – Rafizi Ramli Kongsi Tips Berhenti Kerja

Orang Ramai Bimbang Keselamatan Warga Emas Pandu Myvi Cuma 10KM/J Di Jalan Raya


Polis Sahkan ‘Dine-In’ Dalam Kenderaan Dilabel Melanggar SOP Dan Bakal Dikompaun

Seperti yang ramai sedia maklum, Malaysia kini berada dalam Perintah Kawalan Pergerakan (PKP) di mana orang ramai tidak dibenarkan untuk menjamah makanan di restoran  atau premis. Selain itu, waktu operasi bagi restoran atau premis juga telah dipendekkan kepada jam 8 malam sahaja.

Terbaharu, Pesuruhjaya Polis Sarawak, Datuk Aidi Ismail memaklumkan tindakan kompaun boleh dikenakan ke atas pengusaha premis yang menyediakan servis dine-in di dalam kereta buat para pelanggan.

Hal ini berikutan tindakan berkenaan dikatakan melanggar SOP sekaligus menasihatkan untuk menghentikan servis layanan sedemikian. Difahamkan, setakat ini sudah terdapat sebuah premis makanan di Miri dikompaun pada Jumaat lalu kerana menyediakan servis dine-in dalam kenderaan.

Dalam pada itu, sekiranya pembelian makanan secara bungkus atau pandu lalu masih lagi dibenarkan. Dimaklumkan larangan penawaran servis dine-in dalam kereta adalah bertujuan untuk mengawal penularan COVID-19 yang membimbangkan di negeri berkenaan.

Tular pada hari ini apabila kayu balak bersaiz luar biasa dilaporkan berada di R & R Temerloh sekaligus menimbulkan persoalan di kalangan netizen mengenai pengeluaran kayu balak berkenaan.

Tular Gambar Kayu Balak Saiz ‘Luar Biasa’, Jabatan Perhutanan Pahang Tampil Jelaskan Perkara Sebenar

Sudah Ada Bukti Video, Peguam Ini Jelaskan Sebab Artis Mengaku ‘Tidak Bersalah’ Di Mahkamah


adidas Yeezy 350 V2 ‘Butter’ Akan Mula Dijual Sabtu Ini

Sudah agak lama tiada drop baharu untuk model YEEZY 350 V2 ini dan semalam, adidas Malaysia menerusi laman Facebook membuat pengumuman bahawa model YEEZY 350 V2 ‘Butter’ akan mula dijual pada 30 Jun ini.

Ianya akan dijual secara atas talian dan juga di butik adidas Originals KLCC. Segala terma dan syarat boleh dibaca melalui link di sini.

JD Sports Malaysia juga turut membawa masuk model Yeezy ini dan anda perlu muat turut dahulu Apps JD Sports untuk layak mendapat raffle untuk membeli kasut ini.

YEEZY BOOST 350 V2 BUTTER. ONLINE RAFFLE AVAILABLE THROUGH JD SPORTS MY APP. HEAD TO OUR FACEBOOK PAGE FOR THE FULL TERMS AND CONDITION.

A post shared by  JD Sports Malaysia (@jdsportsmy) on Jun 26, 2018 at 1:11am PDT

Yeezy ini akan dijual pada harga RM930. Jika anda berminat untuk sarung sepatu baharu untuk ke rumah terbuka sempena hari raya ini, bolehlah cuba mendapatkan kasut ini. Semoga berjaya.


Polis Sahkan Tiada Rekod Kehadiran Wanita Mohon Rentas Negeri Mahu Hantar Bapa Ke Hospital Ditolak

Kecoh di media sosial apabila seorang pengguna Facebook, Aida Najwa mendakwa permohonan rentas negeri untuk menghantar bapanya ke hospital ditolak dan menerima layanan tidak bertimbang rasa oleh pihak polis.

Menurut Timbalan Ketua Polis Daerah Cheras, Superintendan Annas Sulaiman berkata, siasatan dibuat ekoran satu hantaran tular di media sosial oleh seorang wanita yang menyatakan polis tidak membenarkan rentas negeri bagi tujuan membawa bapanya yang sakit ke hospital.

Hasil siasatan awal polis mendapati mendapati segala dakwaan wanita itu adalah tidak benar dan palsu kerana tiada sebarang rekod kehadiran dalam buku rekod pendaftaran serta aplikasi MySejahtera di balai polis berkaitan pada 17 April yang lalu.

Walau bagaimanapun, semakan lanjut polis terhadap dakwaan wanita itu serta pemeriksaan terhadap rekod permohonan rentas negeri mendapati empat permohonannya untuk merentas negeri ke Seremban dan Melaka dibenarkan sebelum ini atas alasan melawat bapa di hospital dan beberapa alasan yang miliki bukti kukuh.

Berhubung dengan dakwaan berlaku kekasaran tingkah laku anggota polis, pihaknya masih menjalankan siasatan. Apakah pendapat anda akan isu ini?

Bagi anda yang terlepas apa yang berlaku, klik sahaja pautan di bawah untuk ketahui lebih lanjut.

Wanita Ini Terkilan Hasrat Rentas Negeri Untuk Bantu Ayah Terbantut Kerana ‘Bukti Tidak Kukuh’

Hadiahkan Kereta Untuk Ibu Bapa, Netizen Pertikai Pemilik Butik Fesyen Ini Peroleh Kebenaran Merentas Negeri

Ajar Cara-Cara Rentas Negeri Untuk Bulan Madu, Tindakan ‘Instafamous’ Buat Netizen Berang


Polis Siasat Dakwaan Pihak Berkuasa Singapura Halau Nelayan Tempatan Di Perairan Malaysia

Polis Diraja Malaysia (PDRM) sedang melakukan siasatan terhadap insiden membabitkan kumpulan nelayan Malaysia dan Coast Guard Singapura, yang berlaku di perairan Malaysia berhampiran sempadan Singapura, petang Sabtu lalu.

Dalam satu kenyataan yang dikeluarkan oleh Ketua Polis Daerah Iskandar Puteri Asisten Komisioner Rahmat Ariffin, pihak polis telah maklum mengenai video tular media sosial yang berdurasi 2:02 minit dan 0:43 saat yang memaparkan insiden pertengkaran mulut membabitkan sekumpulan nelayan Malaysia dan Coast Guard Singapura yang berlaku di perairan Malaysia berhampiran sempadan Singapura.

Perkara itu turut mendapat perhatian Ahli Dewan Undangan Negeri (Adun) Kota Iskandar, Datuk Pandak Ahmad yang mana beliau menerima aduan nelayan berkenaan mendakwa mereka dihalau dengan kata-kata kesat menggunakan pembesar suara dari bot pihak berkuasa republik berkenaan kira-kira jam 5.30 petang Sabtu lalu.

Ketua Polis Daerah Iskandar Puteri, Asisten Komisioner Rahmat Ariffin berkata, laporan polis sudah dilakukan oleh pihak terbabit dan tindakan susulan sedang diambil oleh pihaknya. #beritaditiktok #trendingnewsmalaysia #fyp #singapura

Memetik laporan Harian Metro, ketika kejadian kira-kira 10 nelayan tempatan sedang memasang jaring udang yang ingin dilepaskan di kawasan Pasir Laba, berhampiran Jambatan Link Kedua (Second Link).

Bagaimanapun, datang sebuah bot pihak berkuasa Singapura didakwa menghalau kumpulan nelayan tempatan itu dengan kata-kata kesat kerana dikatakan menceroboh sempadan republik itu. Namun ketika kejadian, nelayan-nelayan itu masih lagi berada di perairan negara di Selat Johor.

“Kumpulan nelayan juga mempunyai bukti video yang mereka masih berada di kawasan sempadan negara selain turut merekodkan provokasi pihak berkuasa Singapura terhadap mereka.

“Satu laporan polis sudah dibuat kumpulan nelayan itu di Ibu Pejabat Polis Daerah (IPD) Iskandar Puteri,” kata Datuk Pandak Ahmad.

Beliau turut berharap agar pihak berkuasa mengambil tindakan sewajarnya bagi memastikan hak nelayan yang mencari rezeki di kawasan perairan negara tidak dianiaya.

Ini kerana kejadian sama sudah beberapa kali berlaku namun nelayan hanya mengambil tindakan mendiamkan diri sebelum ini supaya ia tidak menjejaskan mereka.

Sementara kes masih lagi dalam siasatan, Asisten Komisioner Rahmat menasihatkan orang ramai supaya tidak membuat sebarang spekulasi yang boleh mengganggu ketenteraman awam.


Polis Siasat Kes Khianat Pemandu Mercedes Cabut Nombor Plat Perodua Viva

Pada hari semalam tular satu rakaman video seorang pemandu Mercedes-Benz berbuat khianat dengan mencabut nombor pendaftaran sebuah kereta Perodua Viva dan mencampakkannya ke jalan.

Ketua Polis Daerah Brickfields, Asisten Komisioner Amihizam Abdul Shukor, berkata polis mengesan satu video yang dimuat naik pada laman sosial Facebook.

“Rakaman berkenaan memaparkan seorang lelaki mencabut nombor pendaftaran sebuah kereta Perodua Viva dan mencampakkannya ke jalan.

“Kejadian itu disyaki berpunca akibat meletakkan kenderaan secara berlapis,” katanya dalam satu kenyataan.

Tambah beliau lagi, setakat ini polis tidak menerima laporan berkaitan kejadian berlaku di Jalan Kuchai Maju, Brickfields, namun akan menjalankan siasatan mengenainya, lapor Harian Metro.

Beliau berkata, polis mengalu-alukan orang awam yang mempunyai maklumat untuk menyalurkannya melalui Hotline Polis Brickfields di talian 03-22979222 atau Hotline Polis Kuala Lumpur di talian 03-21159999 atau mana-mana balai polis berdekatan.

Terdahulu, tular rakaman video berdurasi 45 saat menunjukkan seorang lelaki mengundurkan kereta Mercedes yang terhalang oleh Perodua Viva dipercayai untuk keluar.

Selepas mengundurkan kereta, lelaki itu dilihat keluar daripada kenderaannya lalu mencabut nombor pendaftaran Perodua Viva berkenaan sebelum dilihat beredar.

*Ikuti VOCKET CAR CLUB di Facebook dan Instagram untuk ketahui perkembangan dan isu semasa automotif dari dalam dan luar negara.


Polis Siasat Kes Penderma Darah Di Johor Diberi Mi Segera Berperisa Babi

Tahukah anda penderma darah di Johor Bahru telah diberikan mi segera berperisa babi sebagai cenderahati ketika program derma darah di sebuah pusat membeli-belah. Kejadian yang mengejutkan ramai orang kini sudah pun memasuki proses siasatan oleh pihak polis, mengikut laporan Berita Harian.

Difahamkan bahawa sebuah badan bukan kerajaan (NGO) dan Hospital Sultanah Nora Ismail (HSNI) telah menganjurkan kempen derma darah. Para pengunjung telah diberikan sebuah beg sebagai cenderahati dan di dalamnya terdapat mi segera berperisa babi.

Polis Daerah Batu Pahat dalam satu kenyataan memberitahu bahawa pihaknya menerima satu laporan yang dilakukan oleh pihak Kementerian Kesihatan (KKM) mengenai perkara berkenaan.

Tambah polis lagi, sebahagian penderma beragama Islam mendapati di dalam beg berkenaan terdapat mi segera dipercayai berperisa daging babi cincang.

Katanya, beberapa individu yang terbabit telah dipanggil dan beberapa rampasan turut dilakukan bagi membantu siasatan dan kes disiasat mengikut Seksyen 298A/504 Kanun Keseksaan yang memperuntukkan penjara ataupun denda atau kedua-duanya.

Wartawan Muslim kongsi pengalaman ketika dijemput makan daging babi ‘halal’. Rujuk pautan di bawah untuk membaca.

Wartawan Muslim Kongsi Pengalaman Ketika Dijemput Makan Daging ‘Babi Halal’

‘Elak Beli Daging Murah’ – 2,000 Babi Hilang Di Port Dickson Cetus Tanda Tanya


Polis Siasat Kes Tembok Pagar Masjid Diconteng Cat Merah

Pihak polis Ibu Pejabat Polis Daerah Ipoh kini giat menjalankan siasatan berhubung dengan isu tembok pagar masjid di Taman SPPK, Pasir Puteh di sini yang diconteng dengan semburan cat (spray) warna merah, berlaku pada awal pagi, semalam, memetik laporan Astro Awani.

Ketua Polis Daerah Ipoh, ACP Yahaya Hassan dalam satu kenyataan berkata, pihaknya menerima laporan mengenai kejadian tersebut selepas salah seorang Ahli Jawatankuasa masjid yang berusia 60 tahun, membuat laporan polis berhubung dengan kes ini pada sekitar jam 9.07 pagi, semalam.

“Berdasarkan laporan yang diterima, kejadian tersebut berlaku sekitar jam 5.15 pagi semasa pengadu dan isterinya tiba di masjid dan mereka mendapati terdapat tulisan ‘jangan buka bunyi terlalu kuat’.

“Tulisan tersebut disembur menggunakan cat merah pada tembok pintu masuk utama masjid tersebut.

“Tiada individu lain di sekitar kawasan masjid tersebut kecuali pengadu dan isteri,” kata Yahaya Hassan ketika dihubungi wartawan Bernama seperti dilaporkan Astro Awani.

Dalam pada itu, Yahaya juga menjelaskan bahawa pengadu yang juga muazin (bilal) di masjid berkenaan akan memasang alunan bacaan ayat suci al-Quran lebih kurang 10 minit sebelum beliau melaungkan azan waktu solat subuh, setiap hari.

Setakat ini, individu yang menconteng tembok dengan ayat yang berbaur amaran supaya pihak masjid memperlahankan bunyi pembesar suara di masjid masih lagi kekal misteri.

Kes ini disiasat di bawah Seksyen 295 Kanun Keseksaan atas kesalahan mencemarkan tempat ibadat yang boleh dikenakan hukumana maksimum dua tahun penjara serta denda atau kedua-duanya sekali.

Tersilap simbah cat merah, lelaki ini kongsi pengalaman jadi rumah sasaran ah long. Baca lagi menerusi klik pada pautan di bawah.

‘Tersilap’ Simbah Cat Merah, Lelaki Ini Kongsi Pengalaman Jadi Rumah Sasaran Ah Long

“Dia Patut Dibaling Dan Dihina” – Orang Ramai ‘Sokong’ Patung Francis Light Disimbah Cat Merah

Dua Cawangan Disimbah Cat Merah, Xing Fu Tang Malaysia Tidak Akan Tunduk Kepada ‘Pembuli’


Polis Siasat Tindakan Kumpulan Nyanyi Negaraku Sambil Bendera Jalur Gemilang Dan Israel Berkibar

Kecoh baru-baru ini apabila pihak polis mendedahkan menerima laporan berkaitan sebuah video berunsur provokasi melibatkan rakaman video lagu Neragaku yang dinyanyikan beberapa individu sambil bendera Jalur Gemilang dikibarkan bersama bendera Israel.

Menurut Timbalan Ketua Polis Daerah Petaling Jaya Superintendan Ku Mashariman Ku Mahmood berkata, pihaknya menerima laporan itu jam 11.20 malam kelmarin daripada seorang lelaki tempatan yang memaklumkan melihat rakaman video berdurasi 47 saat berkenaan menerusi WhatsApp Group.

“Siasatan awal mendapati kejadian itu berlaku pada September lalu ketika sekumpulan individu tempatan mengadakan lawatan ke sebuah negara bersama dengan agensi pelancongan.

“Satu kertas siasatan dibuka mengikut Seksyen 8 Akta Lagu Kebangsaan 1968 dan Seksyen 233 Akta Komunikasi Dan Multimedia 1988,” katanya dalam kenyataan, hari ini.

Pihak polis juga turut menasihatkan orang ramai supaya tidak mengeluarkan sebarang kenyataan dan menyebarkan apa-apa bahan di mana-mana platform.

Difahamkan rakaman video itu dipercayai diambil semasa lawatan kumpulan individu berkenaan ke Laut Galilee yang terletak di dalam kawasan jajahan Israel.

Berdasarkan semakan di laman TikTok, situasi seperti ini turut berlaku pada tahun 2020 melibatkan bendera negara Indonesia dan Israel di mana lagu kebangsaan Indonesia turut dinyanyikan sewaktu bendera berkibar.


Polis Tahan 10 Individu, Didapati Rentas Daerah Demi Hadiri ‘Party’ Air Ketum

Tindakan sepuluh individu merentas daerah untuk menghadiri pesta air ketum di salah sebuah pangsapuri yang disewa oleh mereka akhirnya membawa padah apabila aktiviti mereka berjaya dikesan oleh pihak berkuasa.

Kesemua mereka termasuk dua wanita ditahan dalam Op Pematuhan Covid-19 dan Op Limau, awal pagi tadi.

Berkata kepada Harian Metro, Ketua Polis Daerah Seberang Perai Utara, Asisten Komisioner Noorzainy Mohd Noor berkata mereka mendapat laporan mengenai kegiatan terbabit dan menyerbu pangsapuri di Lebuh Kampung Benggali pada jam 1.10 pagi.

Dia menambah bahawa ketika serbuan, didapati 10 individu berusia diantara 21 hingga 31 tahun berada di pangsapuri terbabit. Pihak polis turut menemui enam bungkusan plastik yang disyaki air ketum.

Pihak polis turut menyatakan bahawa kebanyakan daripada mereka adalah dari Seberang Perai yang merentas daerah untuk berkumpul di pangsapuri yang disewa pada harga RM150 sehari.

Untuk rekod, 10 individu terbabit tidak mempunyai rekod jenayah lampau dan ujian saringan air kencing negatif dadah.

Menurutnya, mereka disiasat mengikut Seksyen 30(3) Akta Racun 1952 dan dikompaun RM1,000 di bawah Peraturan 4(1) dan 10(1) Akta Pencegahan Dan Pengawalan Penyakit Berjangkit 1988 kerana berhimpun untuk aktiviti sosial dan rentas daerah.

Terdahulu, sebuah restoran di Kelantan menjual ‘Ketum Float’ pada harga RM3.00. Klik pautan di bawah untuk membaca.

Tarikan Terbaharu Di Kelantan, Restoran Ini Jual ‘Ketum Float’ Dengan Harga RM3.00

Bukan Untuk Tular, Guru Dedah Video ‘Bapa Saya Masak Ketum’ Hanya Dihantar Kepada Ibu

Kartel Ketum Malaysia Untung Besar Di Thailand


Polis Tahan 18 Pekebun Durian Musang King Cetus Provokasi Melampau Ketika Operasi

Dalam satu operasi penguatkuasaan yang dilakukan sejak semalam, Jabatan Perhutanan Negeri Pahang telah menahan 18 individu disyaki pekebun haram durian Musang King yang menceroboh kawasan Hutan Simpan Kekal (HSK) Batu Talam, Raub, Pahang.

Difahamkan para pekebun terbabit telah menceroboh lalu menanam tanaman durian Musang King secara haram di kawasan seluas kira-kira 101 hektar yang terletak di lokasi hutan simpan tersebut.

Dalam satu kenyataan, Jabatan Perhutanan Negeri Pahang memaklumkan bahawa pihaknya berdepan provokasi melampau daripada pekebun haram termasuk meletakkan halangan bagi menutup laluan keluar dan masuk kenderaan untuk ke kawasan tersebut.

Petugas jabatan ini juga pernah dihalang oleh pekebun haram daripada menjalankan tugas mereka di kawasan ini. Sehinggalah tularnya satu video di media sosial yang memaparkan insiden provokasi yang mendakwa pekebun haram menengking dan mencaci petugas yang menjalankan operasi memusnahkan tanaman haram durian Musang King di kawasan hutan simpan ini.

“Oleh itu, beberapa laporan polis dan rakaman video diserahkan kepada polis untuk tindakan susulan.

“Hari ini (semalam) sahaja, Jabatan Perhutanan Negeri Pahan berjaya menahan 18 orang disyaki pekebun haram yang memasuki kawasan HSK tanpa kebenaran dan membuat provokasi melampau kepada anggota kami,” kata jabatan itu dalam satu kenyataan.

Kesemua 18 pekebun haram telah dibawa ke ibu pejabat Polis Daerah (IPD) Raub dan ditahan reman bagi membantu siasatan yang selanjutnya serta membincangkan tindakan undang-undang yang sewajarnya diambil di bawah peruntukan Akta Perhutanan Negara.

“Barang serta kenderaan yang dibawa oleh pekebun ini ke dalam kawasan HSK juga akan disita,” tulis kenyataan tersebut.

Dalam pada itu, operasi memusnahkan kebun haram durian Musang King yang mula meluruhkan buahnya di Hutan Simpan Batu Talam sudahpun mula dijalankan sejak kelmarin sehingga 2 Ogos ini. Operasi ini turut melibatkan pelbagai agensi kerajaan termasuk Polis Diraja Malaysia (PDRM).

Kertas siasatan tatatertib dibuka susulan tular video polis disyaki minta ‘duit kopi’. Jangan lupa klik pautan di bawah ini untuk membacanya.

Tular Video Polis Disyaki Minta ‘Duit Kopi’, Kertas Siasatan Tatatertib Dibuka

Tular Gambar Kayu Balak Saiz ‘Luar Biasa’, Jabatan Perhutanan Pahang Tampil Jelaskan Perkara Sebenar

Pelanggan Terkejut ‘Abang GrabFood’ Hantar Makanan Naik McLaren 720S


Polis Tahan 24 Individu, Pihak Tokong Mohon Maaf Insiden Rusuhan

Ketua Polis Daerah Cheras, Asisten Komisioner Muhammad Idzam Jaafar berkata, pihaknya telah menyerah kertas siasatan berhubung kes rusuhan di sebuah tokong di Salak Selatan kepada Timbalan Pendakwa Raya dengan cadangan pertuduhan di bawah Seksyen 148, Seksyen 186 dan Seksyen 353 Kanun Keseksaan, lapor Awani.

Selain itu, disebabkan semua suspek melanggar prosedur operasi standard (SOP), cadangan tambahan pertuduhan di bawah Peraturan 17 Peraturan-peraturan Pencegahan dan Pengawalan Penyakit Berjangkit (Pelan Pemulihan Negara) 2021 turut dilakukan.

Pihak polis telah menahan reman selama dua hari seramai empat lelaki berusia antara 18 hingga 50 tahun pada hari kejadian bagi membantu siasatan mengikut Seksyen 148 Kanun Keseksaan iaitu merusuh dengan menggunakan senjata berbahaya dan Seksyen 186 Kanun Keseksaan kerana menghalang penjawat awam menjalankan tugas.

Tambah pihak polis lagi, dua lelaki berusia 38 tahun dan 56 tahun ditahan pada jam 8.30 malam, Rabu. Pada 1.30 pagi Khamis, polis telah mengepung kawasan tokong untuk membuat tangkapan. Namun pihak tokong telah menyerah diri serta menyerahkan satu surat permohonan maaf yang ditujukan kepada polis.

“Kita telah menahan seramai 12 lelaki dan enam wanita berusia antara 18 hingga 84 tahun, namun kita membebaskan dua suspek dengan jaminan polis atas faktor usia,” kata Muhammad Idzham sambil menambah kesemua 24 individu yang ditahan adalah mereka yang terlibat dalam kejadian rusuhan tersebut.

Terdahulu, Harian Metro melaporkan tindakan sekumpulan orang menyerang anggota penguatkuasa. Muhammad Idzam dalam kenyataannya pada Selasa menafikan terdapat tindakan untuk merobohkan mana-mana tokong dalam kejadian tersebut. Operasi yang dijalankan oleh pihak Pejabat Tanah dan Galian Wilayah Persekutuan bukanlah untuk merobohkan tokong sebaliknya mahu membina pagar penghadang bagi pembinaan jalan untuk laluan ke sekolah di Jalan Sungai Besi.

Kejadian yang berlaku di Indonesia, di mana penduduk kampung kejar dan pukul ketua kampung selepas dilarang solat Aidilfitri. Klik pautan di bawah untuk membaca.

Penduduk Kejar Dan Pukul Ketua Kampung Selepas Dilarang Solat Aidilfitri Secara Berjemaah


Polis Tahan Dua Pemuda Bertindak Sebagai Marshal Semasa Konvoi Motosikal Berkuasa Tinggi

Pada awal pagi tadi pihak polis telah menahan dua orang marshal konvoi motosikal berkuasa tinggi yang memberhentikan kenderaan awam di persimpangan lampu isyarat Sua Betong yang tular pada hari minggu baru-baru ini.

Memetik laporan Harian Metro, Ketua Polis Daerah Port Dickson, Superintendan Aidi Sham Mohamed berkata, dua lelaki berusia 26 dan 27 tahun itu masing-masing bekerja sebagai pembantu firma guaman dan penyelia kilang telah ditahan pada pukul 12.30 tengah malam dan 2.45 pagi tadi di rumah mereka di kawasan Port Dickson dan Springhill, Lukut.

“Turut dirampas dua motosikal jenis Kawasaki GTR 1400 dan Kawasaki Z800, topi keledar, pakaian dan kasut yang digunakan mereka ketika menahan kenderaan awam.

“Kedua-dua lelaki berkenaan ditahan di Balai Trafik Ibu Pejabat Polis Daerah (IPD) Port Dickson untuk siasatan lanjut,” terangnya dalam satu kenyataan media di sini tadi.

Tambah Aidi Sham lagi, pihak polis juga dalam usaha mengesan empat lagi individu yang bertindak sebagai marshal. Beliau juga meminta orang ramai yang mempunyai maklumat untuk menyalurkannya kepada polis bagi membantu siasatan.

“Polis juga berharap marshal itu menyerah diri bagi memudahkan siasatan lanjut,” katanya dalam kenyataan media yang dikeluarkan.

Hari minggu lalu netizen mengecam tindakan seorang marshal yang mengganggu laluan trafik bagi memudahkan perjalanan geng motosikal berkuasa tinggi. Baca lebih lanjut melalui pautan di bawah.

Lagak Seperti Polis Trafik, Marshal Geng Motosikal Kuasa Tinggi Dicari Pihak Berkuasa

Netizen Geleng Kepala Lihat Pemandu Wira Jadi ‘Escort’ Tidak Diundang Jentera Bomba

Geram Toyota Hilux Ikut Belakang, Ambulans Buat ‘Pengumuman’ Minta Polis Tahan Pemandu


adidas YEEZY 350 V2 ‘Glow In The Dark’ Bakal Dijual Tidak Lama Lagi

adidas kini telah memperkenalkan koleksi YEEZY BOOST 350 V2 ‘Glow In The Dark’ terbaru dengan ciri-ciri yang terperinci mengenai keunikan dan pelancaran kasut tersebut.

Menariknya, koleksi model kasut terbaru ini dihasilkan dalam pemilihan warna neon pada keseluruhan bahagian kasut yang diperbuat daripada kain primeknit. Dengan adanya warna neon pada bahagian kasut tersebut, ia akan memancarkan warna ‘glow in the dark’ apabila berada di kawasan yang gelap.

Koleksi YEEZY BOOST 350 V2 ‘Glow In The Dark’ ini boleh didapatkan di butik atas talian Flight Club dengan harga $1,290 (RM5,354.36), manakala di butik-butik terpilih adidas pula, ianya boleh didapatkan pada bulan Mei ini dengan harga $250 (RM1,037.66).


Polis Tahan Dua Wanita Warga Asing Susulan Cubaan Culik Kanak-Kanak Di Genting Highlands

Pada awal minggu ini seorang pengguna TikTok mendakwa seorang kanak-kanak hampir menjadi mangsa culik oleh ‘sindiket penculikan kanak-kanak’ terdiri daripada sekumpulan wanita warga asing di taman tema Genting Highlands. Polis Bentong menyatakan pihak keselamatan Genting Hinglands telah membuat laporan polis pada 19 September 2022 (Isnin) lebih kurang jam 8.16 malam berhubung video yang telah tular itu.

Terbaharu, polis menahan dua wanita warganegara asing yang dikatakan terlibat dalam kes cubaan culik seorang kanak-kanak di Genting Highlands yang tular dalam media sosial di sini baru-baru ini.

Ketua Polis Daerah Bentong, Superintendan Zaiham Mohd. Kahar berkata, suspek yang berusia 42 dan 50 tahun itu ditahan pada pukul 11.30 pagi semalam.

“Polis telah membuka kertas siasatan kes tular di media sosial bahawa seorang kanak-kanak hampir menjadi mangsa culik di Genting Highlands Bentong.

“Kes disiasat di bawah Seksyen 363/511 Kanun Keseksaan iaitu cubaan culik dan jika didapati bersalah boleh dipenjara sehingga tujuh tahun atau dikenakan denda,” kata Superintendan Zaiham.

Hati-hati yang mana bawa anak, semalam kat Genting, almost jadi kes besar. #sindiket #culikanak [email protected] 🌻

♬ original sound – alfitryazmi52 – alfitryazmi52

Terdahulu pemilik akaun TikTok @alfitry_azmi52 menyatakan sewaktu dia membawa stafnya bercuti di taman tema itu, ada sekumpulan wanita menghampiri salah seorang isteri pekerjanya dan cuba menyorokkan anak mereka di dalam kain panjang yang dipakai di kepala oleh seorang wanita warga warganegara asing terbabit.

Sejurus insiden itu berlaku mereka segera memanggil polis dari bahagian kasino yang bertugas untuk mendapatkan pertolongan bagi siasatan lanjut secara profesional.

Dalam satu video yang lain pula, pemilik akaun TikTok tersebut meminta agar orang ramai sentiasa berjaga-jaga dan memantau keselamatan anak-anak kecil semasa berada di tempat awam.

Setakat artikel ini ditulis, video TikTok asal insiden tersebut telah mendapat lebih 4.5 juta tontonan dan hampir 7,000 komen daripada pengguna TikTok yang lain.


Polis Tahan ‘Instafamous’ Anjur Rumah Terbuka Aidilfitri Dengan Tarian Separuh Bogel

Seorang ‘instafamous’ yang dikenali sebagai ‘Cik Lala’ telah ditahan dan direman sejak semalam berhubung anjuran majlis rumah terbuka Aidilfitri di sebuah unit di I-City di sini, Jumaat lepas yang menghidangkan penonton dengan tarian separuh bogel dari sekumpulan lelaki berwatakan wanita serta letupan bungai api di majlis berkenaan, lapor Awani.

Ketua Polis Daerah Shah Alam ACP Mohd Iqbal Ibrahim berkata penahanan pensohor Instagram tersebut adalah untuk membantu membantu siasatan selepas tular beberapa rakaman video yang dimuat naik di laman sosial TikTok berkenaan kejadian terbabit yang didakwa berlaku pada 27 Mei sekitar pukul 8 malam hingga 11.30 malam di sebuah unit di Centralwalk I-City, di sini.

Tambah polis lagi, mereka menerima aduan daripada pengurus Badan Pengurusan Bersama (JMB) I-Soho I-City yang telah tampil membuat laporan polis pada 28 Mei setelah menerima pesanan Whatsapp mengenai aktiviti yang menjatuhkan imej I-City sebagai satu tarikan pelancong di Selangor.

Hasil siasatan mendapati, penganjur telah menyewa lokasi tersebut dengan bayaran sebanyak RM4,000 bagi penganjuran majlis terbabit.

Mohd Iqbal berkata kes disiasat mengikut Seksyen 509 Kanun Keseksaan, Seksyen 6 Akta Bahan Letupan 1957 dan Seksyen 233 Akta Komunikasi dan Multimedia 1998 dan orang ramai yang mempunyai maklumat berkaitan kes boleh menghubungi Insp Nur Syuhada di talian 017-6942736.

Instagram ini dedahkan instafamous dan selebriti yang menggayakan barang ‘fake’. Rujuk pautan di bawah untuk membaca.

Instagram Ini Dedahkan Instafamous Dan Selebriti Yang Menggayakan Barang ‘Fake’

Beri Keterangan Palsu Untuk ‘Berbulan Madu’, Pasangan Instafamous Ini Bakal Dikompaun

Instafamous Ditangkap, Didakwa Hidup Mewah Kerana Hasil Samun


Polis Tahan Lima Wanita Indonesia Yang Disyaki ‘Bersantai’ Di Luar Balkoni

Baru-baru ini tular video berdurasi tujuh saat di media sosial memaparkan beberapa orang wanita dipercayai warga Indonesia melakukan aksi berani mati dengan bersantai di luar balkoni di kediaman mereka yang terletak di Taman Sri Bayu Puteri, Johor Bahru.

Susulan video tersebut tular, Ketua Polis Daerah Johor Bahru, Asisten Komisioner Mohd Padzli Mohd Zain berkata pihaknya berjaya menahan lima wanita Indonesia terbabit yang berusia 20 hingga 26 tahun itu pada sekitar jam 12.10 tengah hari, Isnin yang lalu.

“Hasil semakan mendapati bahawa kejadian itu berlaku di tingkat enam sebuah pangsapuri kira-kira jam 10.00 pagi Isnin yang lalu.

“Berdasarkan maklumat yang diterima, sekumpulan anggota polis dari Balai Polis Taman Pelangi, Ibu Pejabat Polis Daerah (IPS) Johor Bahru Selatan telah melakukan serbuan ke lokasi kejadian dan menahan kesemua individu yang dipercayai suspek yang tular dalam video tersebut,

“Siasatan mendapati semua suspek memiliki dokumen diri yang sah dan tidak mempunyai rekod jenayah lampau. Walau bagaimanapun, kes ini tetap disiasat mengikut Seksyen 336 Kanun Keseksaan. Jika disabitkan kesalahan, suspek boleh dipenjara tidak lebih tiga bulan atau denda RM500 atau kedua-duanya sekali,” kata Mohd Padzli dalam satu kenyataan memetik laporan Harian Metro.

Baca lagi mengenai agen Takaful ini yang mengambil kesempatan promosikan iklan insurans ketika isu bunuh diri hangat diperkatakan di Malaysia.

Ambil Kesempatan Isu Bunuh Diri, Iklan Tiada Etika Agen Takaful Ini Buat Netizen Berang

Pengarah Mydin Kongsi Kisah Rakyat Curi Ikan Dan Sayur Untuk Kelangsungan Hidup

Pentingkan Diri, Warganet Kecam Sikap Tamak Keluarga Ini Ambil Semua Barang Di Food Bank


Polis Tahan Pemandu Berusia 26 Tahun Salah Guna Lampu Strob Pada Vellfire

Walaupun pihak berkuasa sudah memberikan amaran berulang kali, namun masih ada segelintir pengguna kereta MPV mewah menyalahgunakan lampu strob pada kenderaan masing-masing.

Pada Isnin lalu, memuat naik hantaran Facebook di mana anggota Jabatan Siasatan dan Penguatkuasaan Trafik (JSPT) telah menahan sebuah MPV jenis Toyota Vellfire yang dipandu oleh seorang lelaki berhampiran Kawasan Industri Batu Caves.

“Kenderaan itu dikesan menggunakan strobe light di bahagian cermin hadapan.

“Pemandu berusia 26 tahun itu telah disiasat di bawah Kaedah 94 Kaedah-Kaedah Kenderaan Motor (Pembuatan dan Penggunaan) 1959. Jika disabitkan kesalahan boleh dikenakan hukuman denda tidak lebih daripada RM2,000 atau penjara tidak melebihi enam bulan,” petik kenyataan JSPT.

JSPT menegaskan mana-mana pemilik kenderaan yang mengubah suai dan menggunakan lampu mata arah pada kenderaan persendirian adalah menjadi suatu kesalahan dan boleh diambil tindakan.

Menurut Kaedah 9, Kaedah-kaedah Lalu Lintas Jalan 1959 hanya kenderaan dalam tugas kecemasan seperti kenderaan Polis, Bomba, Ambulans dan JPJ sahaja dibenarkan mendapat hak laluan mengatasi kenderaan lain dengan cara membunyikan siren tertentu, loceng atau hon dua nada.

Tambah JSPT lagi, anggota mereka sentiasa memantau penggunaan lampu mata pada kenderaan persendirian yang suka mengambil kesempatan dan berlagak seperti pegawai penguatkuasa.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Polis Tahan Penagih Belasah Bapa Kerana Tidak Diberi Wang Beli Dadah

Seperti cerita dalam drama petang-petang apabila seorang anak lelaki yang tidak beperikemanusian dan tidak menghargai jasa orang tuanya sanggup memukul ibu bapanya. Kedua orang tua yang sudah menghabiskan sebahagian hidup mereka untuk membesarkan anaknya dipukul hanya kerana suatu perkara yang tidak bermanfaat, iaitu dadah.

Realiti inilah yang berlaku dalam video berdurasi 30 saat yang menunjukkan seorang lelaki memarahi ibu bapanya yang kelihatan sudah tidak berdaya tersembam di muka tanah memohon belas kasihannya. Lelaki yang kelihatan berang, lalu menendang belakang bapanya dengan sekuat hati sebelum keluar dari rumah. Beberapa jiran menyaksikan kejadian itu tetapi terlalu takut untuk bertindak atau campur tangan.

Melalui laporan berita media tempatan, difahamkan bahawa kejadian itu berlaku di Kampung Ruat, Yan. Ia telah dirakam oleh seorang saksi, dipercayai jiran mangsa sebelum ia tular di media sosial. Kejadian ini telah mendapat perhatian warganet yang tidak berpuas hati dengan lelaki terbabit.

Ketua Polis Daerah Yan Deputi Superintendan Shahnaz Akhtar Haji berkata, mangsa yang juga bapa tiri suspek telah membuat laporan polis berikutan kejadian 8.30 pagi itu. Melalui siasatan polis, suspek berusia 30 tahun itu cacat mental akibat masalah penagihan dadah dan telah bertindak menyerang mangsa kerana tidak diberikan wang untuk membeli dadah.

“Suspek mengamuk selepas bapa tirinya enggan memberi wang untuk membeli dadah. Lelaki itu seorang pecandu tegar dan dia sering menyerang bapa tirinya, setiap kali mangsa enggan memberinya wang untuk membeli dadahnya,” kata Shahnaz dalam satu kenyataan.

Mangsa telah pun dibawa ke Hospital Yan untuk dirawat selepas cedera di belakang, dada dan muka. Manakala lelaki itu pula ditahan pada kira-kira jam 6.45 petang hari ini di Lubuk Boidi. Melalui semakan, polis mengesahkan bahawa dia merupakan pesakit kurang upaya mental yang telah berdaftar.

Pecah rekod rampasan terbesar, rakyat Malaysia ditahan bawa dadah bernilai RM431 juta di Australia. Rujuk pautan di bawah untuk membaca lebih lanjut.

Pecah Rekod Rampasan Terbesar, Rakyat Malaysia Ditahan Bawa Dadah Bernilai RM431 Juta Di Australia

16 Tan Dadah Bernilai RM5.2 Bilion Dirampas, Terbesar Dalam Sejarah Malaysia

Hampir Gila Kerana Dadah, Ini Yang Telah Berlaku Kepada Adik Saya


Polis Tahan Seorang Lelaki Selepas Berkahwin Sebanyak 60 Kali Dalam Masa 25 Tahun

Seorang lelaki dari Bangladesh yang berkahwin sebanyak 60 kali telah ditahan polis atas kesalahan memalsukan dokumen diri dan mencuri wang dari bapa mertuanya yang ke 60.

Abu Baker, 45 tahun berkahwin buat pertama kali pada usia 20 tahun dan telah berkahwin sebanyak 60 kali sejak itu dengan menggunakan dokumen palsu bagi membuktikan dirinya sebagai seorang bujang atau duda, lapor Dhaka Tribune.

Menggunakan nama samaran, Shaheem Alam, temberangnya akhir sampai ke penghujungnya selepas isterinya yang ke-60, Rosy Khan menfailkan kes tersebut kepada polis Purbadhala.

Khan melaporkan kepada polis bahawa Baker telah mencuri wang bapa mertuanya sebanyak RM3,934 sebelum melarikan diri.

Menurut siasatan polis, walaupun dia berkahwin sebanyak 60 kali. Baker hanya mempunyai 7 anak dan wang adalah punca utama mengapa beliau mengahwini ramai wanita.

Baker tidak pernah menggunakan alamat sebenar dalam dokumen palsu tersebut, kata laporan itu.

Di kediamannya yang sebenar, dia dikenali sebagai “Guru Baker.” Dia tinggal bersama isterinya yang pertama, Sazeda Begum (yang dia berkahwin pada usia 20 tahun), dua isteri dan tujuh anaknya yang lain.


Polis Tangkap 4 Suspek Kes Samun, Semuanya Disahkan Positif Dadah

Tidak menghormati kemuliaan bulan Ramadan dengan melakukan kegiatan jenayah, sekitar petang semalam, tular satu perkongsian video yang memaparkan kegiatan sekumpulan lelaki Melayu yang menyamun seorang pemandu lelaki berbangsa Cina.

Difahamkan, mangsa pada ketika itu bersama sepupunya dalam perjalanan menuju ke Pelabuhan Klang. Semasa dalam perjalanan, kereta mangsa telah dilanggar dari arah belakang oleh sebuah kereta jenis Honda Civic yang dinaiki empat orang lelaki (suspek).

Suspek kemudian keluar dari keretanya dan bertindak untuk memecahkan cermin kereta mangsa. Menerusi video kejadian, cermin kereta mangsa berjaya dipecahkan suspek dengan menggunakan kayu pemukul. Mangsa dipercayai ditarik keluar dari keretanya dan dipukul dengan kayu oleh suspek. Semasa kejadian, telefon bimbit milik sepupu mangsa turut dirampas.

Tak tau apa kes😯😯. Biasa mesti ada kes baru jadi. Tak ada kes , tak jadi kes. Kes apa? Sape tau? Info tu nanti Kasi " lerakk " kat komen. pic.twitter.com/i9MkwFSdVk

— Jabatan Netizen Malaysia (@jnmalaysia) April 18, 2021

Hapdate dari @PDRMsia . Terlerai kisah yang menjadi tando tanyo ket semo oghang pic.twitter.com/c4iZnSWhCE

— Jabatan Netizen Malaysia (@jnmalaysia) April 19, 2021

Video berkenaan kemudiannya tular dan satu laporan polis telah diadukan kepada pihak Polis Daerah Klang Selatan. Ketua Polis Daerah Klang Selatan, Asisten Komisioner Shamsul Amar Ramli berkata, insiden berkenaan berlaku sekitar jam 4.30 petang seperti dipetik menerusi siaran media berhubung kes ini.

Ulas lebih lanjut, Shamsul Amar menjelaskan bahawa kesemua suspek yang berumur 23 hingga 35 tahun itu berjaya diberkas pada hari yang sama menerusi operasi penangkapan yang dilakukan bermula pada jam 7 petang hingga 11 malam. Berdasarkan ujian awal saringan air kencing, kesemua suspek didapati positif dadah jenis methamphetamine. Kes ini disiasat mengikut seksyen 394/427 Kanun Keseksaan.

Restoran ‘plastik hitam’ yang popular dalam sebuah drama diserbu oleh pihak Jabatan Agama Islam Perak. Baca lagi pada pautan di bawah.

Bermula Sebagai Jenaka, Lokasi Popular ‘Geng Plastik Hitam’ Akhirnya Diserbu Jabatan Agama Islam Perak

Berang Ditegur Tidak Pakai Pelitup Muka, ‘Pak Lebai’ Ini Bertindak Ugut Dan Cekik Pekerja Kedai

Selamba Promosi Perjudian Sempena Aidilfitri, Iklan Syarikat Judi Ini Buat Netizen Bengang


Polis Temerloh Jawab Isu Dakwaan Langgar Belakang Kenderaan Orang Awam

Semalam, seorang peniaga bingung selepas menerima surat saman daripada polis yang melanggarnya. Adik peniaga itu menerusi akaun Twitter itslyzaa_ berkongsi gambar kedua-dua kenderaan yang mengalami kerosakan pada bahagian belakang (Ford Ranger) dan hadapan (van polis), berserta surat saman yang diterimanya.

Polis langgar belakang kereta abang i. Abang i ada record dashcam kalau nak bukti kukuh. Nak claim insurans polis tak boleh. So abang i claim insurance sendiri. Now polis saman pula abang i? Memang undang2 jalanraya kalau polis langgar orang awam yang kene saman ke? @JPJ_Malaysia pic.twitter.com/tcuKaJJEaV

Ketua Polis Daerah Temerloh, ACP Mohd Azhar Bin Mohd Yusoff telah mengeluarkan Kenyataan Media berkenaan isu tular tersebut. Dalam kenyataan itu, pihak mereka mengesahkan kejadian berlaku pada 20/6/22 di mana Bilik Gerakan IPD Temerloh telah menerima satu makluman mengenai satu kamalangan jalan raya di KM 16 Jalan jerantut-Temerloh.

Dirempuh Semasa Mahu Membelok, Peniaga Bingung Kena Saman Walaupun Van Polis Yang Langgar Belakangnya

“Hasil siasatan telah dikemukan ke Pejabat Timbalan Pendakwa Raya Cawangan Temerloh untuk mendapatkan arahan selanjutnya. Arahan lanjut oleh Timbalan Pendakwa Raya adalah untuk mengeluarkan saman kepada pemandu kenderaan orang awam tersebut atas kesalahan menghalang lalulintas di bawah kaedah 12(4) LN 166/59 iaitu kenderaan tidak boleh berhenti dan memotong di garisan putih berkembar bagi apa-apa tujuan.

“Pada 25/8/22, Pegawai Penyiasat Bahagian Siasatan Dan Penguatkuasaan Trafik Daerah Temerloh telah mengeluarkan saman kepada pemandu kenderaan awam tersebut sebagaimana arahan oleh Timbalan Pendakwa Raya,” terang Mohd Azhar dalam kenyataan tersebut.

Pemandu van polis telah diambil tindakan kerana gagal mengawal kenderaan sehingga menyebabkan kemalangan. PDRM juga akan mengambil tindakan tatatertib terhadap pengawai penyiasat jika terdapat unsur-unsur kecuaian dalam siasatan.

Mengakhiri kenyataan media tersebut, Pihak PDRM mengucapkan terima kasih kepada orang awam yang prihatin dan berharap dengan penerangan ini, tiada lagi spekulasi terhadap tindakan PDRM dalam menjalankan tugas. Pihak polis turut menasihati orang awam sentiasa berhati-hati dan mematuhi peraturan jalan raya.

Ini apa yang anda perlu buat sekiranya terlibat dalam kemalangan. Baca pada pautan di bawah.

16 Langkah Buat Tuntutan Insuran Bila Kereta Anda Kemalangan

Polis Geleng Kepala Sebelum Kejar Penunggang Motosikal Langgar Lampu Merah


Polis Temui Wang Sumbangan Pengikut Bernilai RM84,721 Selepas Ketua Ajaran Sesat PMYT Ditahan

Sejak akhir-akhir ini, kecoh di media sosial apabila muncul sebuah ajaran sesat yang dinamakan sebagai Perjalanan Mimpi Yang Terakhir (PMYT) diketuai oleh seorang wanita, Sittah Annur berusia 39 tahun.

Ajaran sesat wanita ini turut mendapat perhatian Menteri Di Jabatan Perdana Menteri (Hal Ehwal Agama), Senator Idris Ahmad serta pihak polis sebelum ditahan awal pagi tadi di Shah Alam.

Menerusi serbuan yang dibuat rumahnya, pihak polis telah menemui sekeping resit pemindahan wang ke akaun bank tempatan sebanyak RM84,721.42. Turut dirampas bersama adalah lima telefon pintar, sekeping kad bank dan sepasang telekung yang dipercayai digunakan beliau sewaktu membuat Facebook Live.

Polis menahan ketua ajaran sesat ‘Perjalanan Mimpi Yang Terakhir’ iaitu seorang wanita berusia 39 tahun, awal pagi tadi.

— BERNAMA (@bernamadotcom) September 4, 2021

“Siasatan juga mendapati wang diterima suspek menerusi rampasan resit pemindahan wang itu adalah hasil derma daripada ahli yang menyertai kumpulan ajarannya itu”.

“Peniaga wanita yang sudah berumah tangga itu sedang disiasat mengikut Seksyen 298A Kanun Keseksaan (kesalahan yang menyebabkan suasana tidak harmoni, perpecahan atau permusuhan, benci membenci atau niat jahat atau memudaratkan pemuliharaan keadaan harmoni atau perpaduan, atas alasan agama) dan Seksyen 233 Akta Komunikasi dan Multimedia 1998,” ulas Timbalan Ketua Polis Daerah Brickfields Superintendan Basri Sagoni

Basri berkata, permohonan tahanan reman terhadap suspek dipohon dan dibenarkan oleh Majistret Kuala Lumpur selama empat hari sehingga 7 September ini.

Sittah Annur sebelum ini turut mengakui dan mendakwa dirinya boleh berhubung terus dengan Allah SWT, malaikat dan Nabi Muhammad SAW.

Wanita tersebut turut mendakwa mimpi perjalanan terakhir diturunkan kepada dirinya sebagai panduan untuk umat yang lain dan sesiapa yang menyakiti atau menghalang dirinya dari menyampaikan ajaran boleh dicabut nyawa oleh Allah SWT. Ajaran sesat ini dilaporkan turut mengumpul jumlah pengikut yang ramai di Malaysia yang mempercayai kata-kata yang dikeluarkan oleh wanita ini.

Tular pada minggu ini apabila pelanggan ini ‘terkejut’ apabila mendapati perlu membayar sehingga RM1,230 untuk sebuah kek beserta duit.

Sangka ‘Duit Tarik’ Sudah Termasuk Harga Kek, Perbualan Penjual Sama Pembeli Ini Buat Netizen Terhibur

Wanita Ini Lukis Stesen KTM Guna Microsoft Excel, Hasilnya Buat Netizen Tergamam


Polis Terima 6 Laporan Cabul Dan Rogol Gadis, Pendakwah Selebriti Ditahan Sekali Lagi

Pada minggu lalu, pendakwah selebriti telah ditahan polis atas dakwaan merogol seorang gadis di Shah Alam. Mulanya, kes ini menjadi perhatian umum apabila pengguna Twitter mendedahkan kelakuan pendakwah tersebut.

Menurut laporan Astro Awani, Ketua Polis Daerah Petaling Jaya Asisten Komisioner Nik Ezanee Mohd Faisal berkata, pihak polis menerima laporan daripada seorang wanita berusia 22 tahun semalam mendakwa dicabul lelaki berusia 25 tahun yang juga pendakwah selebriti.

Lantaran itu, pendakwah selebriti itu telah ditahan semula. Kejadian berlaku pada 17 Oktober lalu dimana mangsa yang merupakan penuntut sebuah kolej swasta itu dipelawa suspek ke rumahnya di Damansara Perdana untuk mengajar mengenai pemasaran perniagaan.

Mangsa mendakwa telah dicabul dicabul selain turut dipaksa melakukan seks oral. Berikutan kejadian itu mangsa mengalami trauma dan kini mendapat rawatan di Pusat Perubatan Universiti Malaya (PPUM).

Suspek ditahan untuk membantu siasatan mengikut Seksyen 354 Kanun Keseksaan dan suspek yang masih ditahan reman bersabit laporan kes rogol yang diterima Balai Polis Seksyen 6, Shah Alam akan berakhir esok.

Dalam perkembangan terbaharu, pihak polis menerima 6 laporan terbaru mangsa  lain dan Ketua Siasatan Jenayah Selangor, Datuk Fadzil Ahmad berkata pihak polis akan mendapatkan perintah mahkamah bagi menyambung reman pendakwah tersebut.

Siasatan akan dijalankan dibawah seksyen 376 Kanun Keseksaan iaitu merogol, seksyen 354 kerana mencabul, sekseyn 377C iaitu melakukan seks luar dan seksyen 323 kerana mendatangkan kecederaan.

Bagi anda yang terlepas akan berita ‘panas’ ini, boleh klik pautan di bawah untuk ketahui lebih lanjut.

Muncul Dakwaan Merogol Gadis, Pendakwah Selebriti Telah Ditahan Polis Semalam

Terkena Tempias Dakwaan Rogol Gadis, Bapa Da’i Syed Mahu Mangsa Tampil Buat Laporan Polis

Pernah Didakwa Atas Cubaan Rogol, YouTuber Korea Mengaku Guna Islam Untuk Raih Populariti


adidas Yeezy BOOST 350 V2 ‘Triple Black’ Bakal Dilancarkan Jun Ini

Sebelum ini, adidas telah berkongsikan model Yeezy BOOST 350 V2 dalam versi ‘Triple Black’. Kini, koleksi tersebut sudah mempunyai tarikh rasmi untuk pelancarannya dan ianya bakal tersedia di butik-butik adidas mulai bulan Jun 2019.

Koleksi ini akan ditawarkan dalam pelbagai saiz termasuk kanak-kanak dan bayi yang akan tersedia mulai 8 Jun 2019 ini manakala untuk versi reflektif yang terhad pula akan tersedia satu hari lebih awal di butik-butik adidas pada 7 Jun 2019.

YEEZY BOOST 350 V2 BLACK NON-REFLECTIVE IN FULL FAMILY SIZING RELEASING JUNE 8 BLACK REFLECTIVE RELEASING JUNE 7

A post shared by  YEEZY MAFIA (@yeezymafia) on May 3, 2019 at 11:51am PDT

Setiap permukaan kasut ini diwarnakan hitam dan diperbuat daripada kain Primeknit yang pastinya selesa. Bermula Jun ini, kedua-dua pilihan koleksi ini akan tersedia di butik adidas terpilih dengan harga jualan $220 (RM912.47) seunit.

Baca lagi:adidas Yeezy Boost 350 V2 ‘Triple Black’ Bakal Dilancarkan Tidak Lama Lagi


Polis Tidak Kompromi, Anggota Salah Guna Parkir OKU Tetap Disaman

Motosikal seorang anggota polis trafik dari Jabatan Siasatan dan Penguatkuasaan Trafik (JSPT) Kuala Lumpur, disaman selepas diletakkan di tempat letak kenderaan Orang Kelainan Upaya (OKU).

Terdahulu tular satu video dan gambar menerusi aplikasi Twitter yang menunjukkan motosikal jenis Honda ST 1300, dikunci oleh seorang pengawal keselamatan sebuah pangsapuri di Petaling Jaya, sekitar jam 11.30 pagi Isnin lalu.

Ketua Polis Daerah Petaling Jaya, Asisten Komisioner Mohamad Fakhrudin Abdul Hamid, berkata Bahagian Siasatan dan Penguatkuasaan Trafik, Ibu Pejabat Polis Daerah (IPD) Petaling Jaya, telah mengeluarkan saman terhadap anggota yang menunggang motosikal berkenaan.

“Polis Daerah Petaling Jaya, telah mengesan satu gambar yang tular itu yang dimuat naik oleh pemilik akaun @nanmanjoi8715 dalam akaun Twitter miliknya, sebelum siasatan lanjut dijalankan.

“Pihak polis ingin mengingatkan serta memohon semua pengguna jalan raya agar mematuhi arah papan tanda jalan,” katanya kepada Berita Harian.

“Polis tidak akan berkompromi dengan mana-mana pengguna jalan raya termasuk agensi penguat kuasa yang tidak mematuhi peraturan dan akan mengambil tindakan tegas kepada mereka yang melanggar undang-undang.

Menerusi video dan gambar yang tular, anggota polis terbabit menunggu motosikalnya yang dikunci dibuka oleh seorang pengawal keselamatan kawasan kediaman berkenaan.

Anggota polis trafik terbabit kemudian beredar selepas kunci motosikalnya dibuka.


Polis Tolak Dakwaan Ada Unsur Mistik, Bukan ‘Tok Wan’ Yang Pandu Kereta

Polis menolak dakwaan terdapat unsur mistik dalam kejadian kanak-kanak lelaki berusia enam tahun memandu kereta milik keluarganya sebelum terbabit dalam kemalangan di Jalan Kampung Bukit Tangga, Langkawi, Selasa lepas.

Ketua Polis Daerah Langkawi, ACP Shariman Ashari berkata berdasarkan siasatan, kanak-kanak itu mengetahui fungsi pedal minyak dan gear kereta yang dipandunya lapor Bernama.

“Kanak-kanak itu juga menunjukkan cara menghidupkan enjin apabila disuruh oleh pihak polis serta juga telah menunjukkan bagaimana dia menurunkan brek tangan dan memandu kereta itu.

“Pemeriksaan kamera papan pemuka juga mendapati pemanduan kereta itu tidak stabil dan sedikit memasuki laluan bertentangan. Jadi, polis menolak sebarang unsur mistik seperti yang telah ditularkan di laman media sosial,” katanya dalam kenyataan di sini, hari ini.

Shariman berkata kanak-kanak itu telah dibawa ke Balai Polis Trafik Langkawi oleh ibu bapanya yang datang ke balai berkenaan untuk memberi keterangan berhubung kejadian itu.

Semalam, media melaporkan seorang kanak-kanak lelaki berusia enam tahun di Langkawi dikesan memandu Toyota Vios sejauh kira-kira 2.5 kilometer sebelum melanggar tiang lampu.

Kanak-kanak itu luka di bahagian dagu manakala adiknya yang turut menaiki kenderaan itu tidak mengalami sebarang kecederaan.


Polis Trafik Ini Diprovok Dan Dituduh Meminta Rasuah Tapi Lihat Reaksi Beliau Selepas Itu..

Kejadian ini berlaku antara seorang polis traffik dan seorang pemandu kereta yang ditahan kerana tidak memakai tali pinggang keleda. Abang polis ini sangat penyabar walaupun diprovok dan dituduh ingin meminta rasuah.

Kami berikan 5 bintang kepada abang polis ini. Kesabaran anda mengagumkan. You earned our respect. Saksikan video berdurasi 63saat ini.


Polis Tunjuk ‘Thumbs Up’ Kepada Pemandu Lori Bantu Halang MPV Guna Lorong Kecemasan

Tindakan seorang pemandu lori membunyikan hon berkali-kali kepada kereta peronda di hadapannya meraih perhatian ramai apabila dia secara tidak langsung membantu polis menahan sebuah Toyota Alphard yang menggunakan lorong kecemasan untuk memotong barisan.

Dalam video pendek berdurasi 34 saat itu, pemandu lori tersebut bergerak perlahan beratur bersama-sama kenderaan lain dalam kesesakan lalu lintas, tiba-tiba pemandu lori itu sedar ada sebuah MPV memotong barisan di lorong kirinya.

Tindakan spontan pemandu lori itu membunyikan hon sebagai tanda ada MPV sedang memotong barisan menggunakan lorong kecemasan telah menarik perhatian kereta polis di hadapannya.

Anggota yang duduk di tempat duduk penumpang membuka tingkap dan mengarahkan Alphard itu memberhentikan kenderaan. Namun MPV itu segera masuk semula ke dalam lorong di hadapan kereta peronda tersebut.

♬ suara asli – 🇮🇩𝐌𝐚𝐳𝐬𝐞𝐡𝐡 𝐄𝐯𝐚𝐧🦏 – 🇮🇩𝐌𝐚𝐳𝐬𝐞𝐡𝐡 𝐄𝐯𝐚𝐧🦏

Kereta polis itu memotong Alphard terbabit di sebelah kiri untuk mengarah pemandu MPV itu segera berhentikan kenderaannya. Selepas itu pemandu kereta peronda memberikan isyarat tangan ‘thumbs up‘ sebagai tanda berterima kasih kepada pemandu lori itu.

Pengguna TikTok yang menonton video berkenaan berasa sangat puas hati apabila pemandu MPV mewah itu dikenakan tindakan atas sebab melanggar undang-undang jalan raya walaupun peringatan sudah diberikan berkali-kali.

Untuk makluman, mana-mana pengguna jalan raya didapati bersalah memotong barisan menggunakan lorong kecemasan boleh dikenakan tindakan di bawah Kaedah-kaedah Lalu Lintas Jalan 166/59 (Kaedah 6) dengan denda maksimum RM300, petik hantaran Facebok rasmi PDRM.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Baca lagi insiden-insiden melibatkan kenderaan guna lorong kecemasan yang pernah The Vocket siarkan sebelum ini melalui pautan di bawah.

Abang Lori Didakwa Halang Laluan Perjalanan Konvoi Kereta Mewah Cetus Pertikaian Ramai

Pemandu Myvi Tidak Jadi Memotong Di Lorong Kecemasan Selepas Kena ‘Libas’ Lori Treler

Pemandu Mercedes Tunjuk Lagak Samseng Selepas Dihalang Guna Lorong Kecemasan


Polis Turki Buka Kertas Siasatan Selepas Masjid Pasang Lagu ‘Bella Cioa’ Dan Bukannya Azan

Bella Ciao, lagu protes rakyat Itali yang berasal dari kesulitan hidup para wanita mondina. Mereka adalah pekerja sawah pada akhir abad ke-19 yang menyanyikan lagu ini bagi menyatakan protes ke atas suasana kerja di sawah sekitar Itali Utara pada zaman tersebut.

Terbaharu, beredar satu video lagu Bella Ciao dipasang di beberapa menara masjid di Kota Izmir, Turki. Ia dipasang secara serentak pada hari Rabu, 20 Mei 2020.

Memetik dari media di Turki, Pengarah Agama Kota Izmir mengeluarkan kenyataan mengenai kejadian ‘luar biasa’ ini. Mereka mendakwa bahawa wujud sabotaj oleh individu yang tidak dikenali.

Situasi terkejut terjadi pada orang ramai ketika mendengar lagu itu dikumandangkan dari menara masjid dan bukannya azan. Ada yang merakam kejadian tersebut dan berkongsi di media sosial.

Satu laman web telah dibina oleh sumbangan pengguna, mereka malah membuka penyertaan untuk kejadian ini dengan nama “Siar Bella Ciao di masjid-masjid di İzmir pada 20 Mei 2020.”

Pengarah Agama Kota İzmir sendiri pada awalnya menolak laporan tersebut di laman media sosialnya. Tetapi kenyataan tersebut telah dipadam.

Mereka mengeluarkan kenyataan kedua yang mengatakan, “Menurut analisis awal kami, orang yang tidak dikenali telah sabotaj pusat sistem panggilan azan kami.” Mereka juga menyatakan bahawa siasatan telah dilakukan oleh pihak polis  berkaitan dengan kejadian tersebut.

Untuk bacaan lanjut, klik pautan di bawah.

Jemaah Islam Indonesia Rempuh Pagar Masjid, Berkeras Mahu Tunaikan Solat Jumaat

Masjid Dan Surau Di Wilayah Persekutuan Dibenarkan Untuk Solat Berjemaah Bermula Esok

Imam Di Indonesia Nekad Ke Masjid Untuk Pimpin Solat Terawih, Tidak Percaya Dirinya Positif COVID-19


Polis Turun Padang Tegur Penjaja Jalanan, Tidak Mahu Kemalangan Berlaku Lagi

Kita sering kali melihat anak-anak muda mencari rezeki di merata-rata persimpangan lampu isyarat sekitar kawasan bandar dan luar bandar. Walaupun usaha mereka itu baik tetapi kesan kemudaratannya jauh lebih besar kepada ramai pihak.

Pada hari Sabtu lalu, seorang pengguna TikTok telah merakam keadaan seorang penjual buah potong terbaring dirempuh oleh seorang penunggang motosikal. Lokasi kejadian dipercayai berlaku di persimpangan lampu isyarat Petronas Kota Kecil, Kota Tinggi, Johor.

Ekoran kejadian kemalangan yang berlaku, Bahagian Siasatan dan Penguatkuasaan Trafik (BSPTD) IPD Kota Tinggi diketuai oleh Insp. Hafizi (Insp. Penguatkuasa) bersama (4) anggota telah menjalankan Ops Khas Penjaja Jalanan di sekitar kawasan pentadbiran IPD Kota Tinggi.

Tujuan utama operasi ini dijalankan adalah untuk meningkatkan tahap kesedaran keselamatan jalan raya dan memberi nasihat terhadap penjaja jalanan di persimpangan lampu isyarat di sekitar kawasan Bandar Kota Tinggi.

Ramai netizen menyokong tindakan pihak polis menegur dan menasihati penjaja jalanan tentang kesan bahayanya aktiviti jualan di persimpangan lampu isyarat kepada diri mereka dan pengguna kenderaan di jalan tersebut.

Ada juga netizen meminta pihak polis mengenakan tindakan tegas terhadap majikan yang menggunakan modus operandi jualan jalanan ini kerana mengetepikan aspek keselamatan pekerja mereka dan pengguna jalan raya yang lain.

Perbuatan berniaga di jalan terutamanya di persimpangan lampu isyarat adalah salah satu perkara yang mendatangkan bahaya kepada penjual dan pengguna lalu lintas. Jika disabitkan kesalahan, tindakan boleh diambil terhadap penjual di bawah kesalahan Rule 10A (1) LN 166/59 dan juga terhadap pembeli dibawah kesalahan Rule 10A (2) LN 166/59 yang mana boleh didenda tidak melebihi RM 2000.00.

Polis akan mengambil tindakan tegas kepada pemilik kenderaan yang masih berdegil menggunakan ‘tayar kangkang’.

Denda Sehingga RM2,000 Atau Penjara Kurang 6 Bulan, Jika Masih Berdegil Guna Tayar ‘Kangkang’

Gara-Gara Buang ‘Parcel’ Di Kawasan Larangan, Lelaki Ini Didenda Oleh Pihak Berkuasa


Polis Tutup Laluan Dan Jadi Juruiring, Netizen Baru Tahu Lori Bawa Kertas SPM Ada ‘Escort’

Sejak 30 Januari baru-baru ini, seramai 403,637 calon sedang menduduki peperiksaan Sijil Pelajaran Malaysia (SPM) 2022 sehinggalah 15 Mac nanti, kata Kementerian Pendidikan (KPM).

Seorang pengguna TikTok @dakwanhaojie berkongsi rakaman pendek sebuah kereta peronda polis telah tutup laluan sementara menunggu sebuah lori kontena keluar dari kawasan perkarangan sekolah.

Ramai yang tertanya-tanya apakah ‘muatan berharga’ sehingga pihak polis perlu menjadi juruiring sehingga menutup jalan untuk memberi laluan kepada lori kontena tersebut.

♬ Powerful songs like action movie music – Tansa

Menurut komen-komen yang dikongsikan warganet, mereka memberitahu lori itu membawa kontena yang berisi kertas-kertas SPM pelajar sekolah tersebut.

Menurut netizen mereka turut ternampak lori kontena diiring beberapa kenderaan polis, mereka sangkakan dalam kontena itu mempunyai wang. Setelah menonton video itu barulah tahu rupanya ia berisi dengan kertas-kertas SPM.

Selain teruja mengetahui apa yang ada di dalam kontena itu, netizen juga mengambil kesempatan mengucapkan selamat maju jaya dan diberikan ketenangan sepanjang mereka menghadapi ujian peperiksaan itu.


Apa Yang Kita Boleh Belajar Daripada Polisi Perumahan Singapura

Beberapa minggu lepas saya ke Singapura, melawat mak-mak saudara saya yang sakit. Sebenarnya, kesemua adik beradik Mak saya kecuali arwah Mak Long adalah warganegara Singapura. Jadi keluarga saya memang biasa sangat ke sana.

Jadi, hari ni saya nak cerita sikit pasal perumahan di Singapura. Sebenarnya, kita ni ada love-hate relationship dengan Singapura.

Pantang kalau kita dengar negara jiran kita lebih dari kita dan Singapura pun macam itu juga. Hahahah.

Walaupun saya ini nasionalis, lagilah tak berapa minat pemerintahan dinasti Lee, tetapi, ada beberapa perkara kita boleh belajar dari mereka!

Ada sesetengah bab mereka berjaya, dan kita tidak. Jadi, kita perlu belajar.

Satu perkara yang menarik dengan Singapura adalah perumahan awamnya. Kalau di Malaysia, rumah awam ini sinonim sebagai rumah kos rendah yang buruk dan tak terjaga.

Apabila ada kemampuan, tak ada yang mahu duduk di rumah awam. Tapi jika ada peluang, semua mahu memiliki rumah awam kerana harganya yang rendah.

Di Singapura, perumahan awam di panggil flat HDB. HDB adalah singkatan kepada Housing Development Board, iaitu sebuah badan pengurusan yang membina dan menguruskan perumahan untuk rakyat Singapura.

Kita perlu tahu di Singapura, 80% penduduknya tinggal di perumahan HDB dan cuma 20% yang tinggal di perumahan persendirian (private housing). Bahasa mudahnya, 80% mereka ini tinggal di rumah awam dan 20% dari mereka tinggal di rumah mahal pemaju swasta.

Menarik, kan? Sedangkan di Malaysia, untuk mendapat rumah di bawah program kerajaan, memang kita tahu, amatlah susah sekali.

Polisi perumahan Singapura ini sebenarnya sudah berjalan lama. Tapi ianya menjadi berjaya ketika zaman mendiang Lee Kuan Yew. Pemerintah Singapura meletakkan polisi perumahan rakyat sebagai perkara utama dalam pemerintahan mereka.

Asas untuk polisi perumahan HDB ini sebagaimana dikatakan mendiang Lee Kuan Yew:Lee Kuan Yew ketika muda.

“Saya inginkan masyarakat yang memiliki rumah. Saya sudah melihat perbezaan antara rumah kos rendah yang tidak dijaga dengan baik dengan rumah yang pemiliknya berbangga dengan rumahnya. Dan saya yakin, jika setiap keluarga memiliki rumah, negara kita ini akan stabil dan makmur.”

“Saya melihat pengundi terutama di kawasan bandar menentang kerajaan dan saya yakin sepatutnya penghuni rumah menjadi pemilik rumah, dan jika tidak kita tidak akan mengecap kestabilan politik.”

“Matlamat penting saya antara lainnya adalah untuk memberi ‘ekuiti’ terhadap ibu bapa kepada anak-anak lelaki yang berkhidmat di dalam program Khidmat Negara, untuk mempertahankan Singapura. Jika keluarga askar kita tidak memiliki rumah, dia akan berpendapat bahawa dia hanya berjuang mempertahankan kekayaan orang kaya sahaja. Saya percaya perasaan memiliki ini (pemilikan rumah) adalah asas penting dalam masyarakat baru kita yang tidak ada dalam sejarah yang lain.” (Nota: semua pemuda lelaki Singapura wajib menjalani Khidmat Negara).

Polisi perumahan Singapura ini adalah berteraskan aspek berikut:

1. Perumahan sebagai asas kestabilan
2. Mampu milik kepada semua
3. Sekuriti kewangan dan kecukupan ketika pencen
4. Mencapai aspirasi: kualiti dan kepelbagaian
5. Memupuk sifat kekeluargaan yang kuat dan integrasi sosial

Boleh baca lanjut di sini – LKYSchool of Public Policy.

Secara amnya, polisi perumahan Singapura bukan hanya untuk rakyat miskin tetapi untuk semua rakyat sebagai aspek penting dalam menjaga kestabilan negara.

Harga bergantung kepada lokasi dan saiz. Secara ringkas, rumah 3 bilik + 1 stor/ bilik kebal (yup, ada bilik kebal kalau kena bom!) dalam julat harga RM250K- RM400K bergantung kepada lokasi.

Gaji graduan sana sama seperti Malaysia (tidak mengambil faktor tukaran mata wang), bermula dari lingkungan SGD2500.

Dan kalau ikut gaji setempat dibandingkan dengan harga rumah mereka, memang sangat mampu untuk beli terutamanya bila kelayakan pembelian lebih diutamakan kepada pasangan berkahwin.

Atas sebab itulah saya pelik bagaimana sepupu saya muda-muda lagi boleh beli rumah.

Singapura kan ciput je, sudah tentulah mereka tidak mampu sediakan rumah bertanah. Jadi, flat HDB mereka adalah rumah apartmen.

Biasanya flat HDB didirikan sebagai komuniti satelit yang dibina lengkap dengan kemudahan asas.

Dalam satu komuniti flat HDB, akan turut disediakan sekolah, kemudahan sukan dan riadah, kedai runcit, pusat ibadat , medan selera dan lain-lain kemudahan.

Di setiap apartmen, aras paling bawah dipanggil void space. Ianya adalah ruang komuniti. Tidak ada rumah di aras bawah.

Kalau di sana , saudara mara saya panggil tempat itu kolong. Kolong ini sengaja dibina sebagai ruang untuk komuniti berintegrasi. Ianya boleh diguna dengan izin oleh penduduk sama ada untuk tujuan perkahwinan, kematian dan keramaian.

Di sini saya bawakan gambar flat HDB yang ada.Flat HDB

Setiap keluarga hanya boleh beli satu sahaja flat HDB.

Satu keluarga hanya boleh memiliki SATU SAHAJA rumah HDB. Tak boleh lebih. Nak beli rumah lain boleh? Boleh beli rumah persendirian iaitu rumah swasta.

Ada had pendapatan untuk pembelian HDB flat?

Ada. Keutamaan diberikan kepada mereka yang sudah berkahwin dan belum mempunyai rumah lagi.

Selain daripada itu ada banyak lagi sebab anda diberikan keutamaan dan bukan hanya disebabkan pendapatan sahaja.

Tetapi atas sebab keadaan keluarga. Ianya lebih memberikan fokus kepada keadaan keluarga pembeli. Boleh rujuk gambar.

Rujuk gambar. Secara am, sama sahaja macam rumah di bawah skim kerajaan.

Insentif kerajaan Singapura memudahkan pembelian rumah

Macam Malaysia mereka boleh keluarkan sebahagian CPF (di Malaysia, EPF) untuk membeli rumah. Selain itu ada beberapa diskaun lagi diberi bergantung pada pakej.

Nak tahu lanjut, boleh baca di http://www.hdb.gov.sg/

Sebenarnya, apa yang dibuat oleh kerajaan Singapura adalah menekankan aspek pemilikan rumah. Bagi mereka, terutama parti pemerintah, mereka boleh kalah pilihanraya jika rakyat marah tentang isu pemilikan rumah.

Polisi pemilikan rumah mereka menjaga hak rakyat untuk memilik rumah dan kerajaan sendiri yang mengawal harga rumah.

Rumah HDB dikawal kerajaan. Harganya terkawal. 80% penduduk Singapura tinggal di perumahan HDB.

Setiap keluarga cuma boleh ada satu sahaja rumah. Jika nak lebih beli dari pemaju swasta yang harganya mahal dan rumahnya mewah. Jadi tak timbul isu rumah dibeli oleh pelabur secara berjemaah dan menzalimi rakyat marhaeeeeeeeeennnnnn  (saja tulis macam ni.)

Antara tujuan asas polisi HDB dirangka adalah untuk membina integrasi. Maksudnya dalam satu komuniti, peratusan penduduk mengikut etnik dikawal supaya setiap kaum bercampur dan seimbang. Sebenarnya, kalau dilihat dari sudut lain, ianya juga adalah cara untuk mengawal pengundi.

Flat HDB dibina mengikut konsep komuniti satelit. Maksudnya dalam satu komuniti HDB mesti lengkap segala kemudahan asas agar tidak sesak dan serabut.

Macam saya cakap tadi, rumah HDB bukan untuk orang miskin sahaja. Tujuannya untuk memberikan perumahan sempurna mampu milik kepada setiap rakyat. Sebagai contoh, rumah sepupu saya kalau di Malaysia adalah setaraf kondo! Lengkap dengan kemudahan setempat dan workmanship yang baik!

Salah satu aspek polisi HDB sebenarnya adalah untuk menjaga aspek sosial masyarakat. Contohnya skim 3 generasi adalah khas untuk keluarga yang ada atuk-nenek, ibu ayah dan cucu tinggal serumah.

Rumah HDB jenis ini diberi 2 buah bilik tidur utama dan bersaiz lebih besar. Kenapa? Kerana tujuannya supaya anak-anak menjaga mak ayah mereka!

Ini hujah biasa. Sudah tentu Malaysia lebih besar. Singapura ini lebih sikit je dari Melaka. Sudah tentu Singapura ini ibarat bandar sahaja. Bukannya negara yang besar pun dah lebih mudah untuk membangunkan negara yang bersaiz kecil.

Malaysia 30 juta orang bhai. Singapura dalam 5 juta lebih je.

Tak silap GST 7%. Tetapi GST mereka banyak dapat balik.

4. Banyak gile nak kena bayar. Macam-macam bayaran ada.

Tempat letak kereta di rumah sendiri pun pakai kupon parking derr.

Sistem pengangkutan punya superb tak payah ada kereta. Jadi tak perlu pun guna gaji guna kereta dan boleh ada simpanan lebih untuk beli rumah.

Dan banyak lagi hujah-hujah lain kita boleh hamburkan.

Sekarang ini, masalah perumahan mampu milik betul-betul menghantui rakyat bandar. Rakyat di kampung mungkin kurang terasa sedikit.
Tetapi mereka yang duduk di bandar sangat terasa.

Bukan nak kata apa kerajaan buat sekarang tak baik. Tapi boleh diperbaiki lagi.

Harga rumah di kawasan bandar besar contohnya di Lembah Kelang kadang-kadang tak masuk akal!

Betul, kerajaan ada buat rumah-rumah skim kerajaan seperti PR1MA dan lain-lain. Tetapi jumlah yang ada adalah sedikit berbanding permintaan yang ada. Tanah pula harganya mahal dan ada tanah-tanah yang dimiliki agensi kerajaan dijual kepada pemaju untuk dimajukan.

Di Singapura, Akta Pengambilan Tanah diperkenalkan di mana kerajaan berhak mengambil tanah kerajaan yang ada untuk dimajukan menjadi rumah HDB. Jadi tanah yang ada adalah murah maka mereka boleh menjual kepada rakyat dengan harga lebih murah daripada pasaran!

Tapi, apa pun, kerajaan pun janganlah ingat mereka ni pemaju perumahan. Mengira pada jumlah untung.

Keuntungan itu wajib ada tapi untuk biaya pengurusan. Bukan mengambil langkah seperti pemaju swasta pula. Itulah sebab orang tengok tak ada beza pun harga rumah PR1MA dengan rumah pemaju swasta.

1. Agensi kerajaan yang memiliki tanah yang luas dilarang menjual tanah tersebut kepada pemaju swasta.

Tak kisahlah mana-mana agensi, Baitulmal ke, Zakat ke, Polis ke, atau lain-lain, ada yang memiliki tanah dan kadang-kadang di kawasan-kawasan utama.

Dari segi keuntungan, amatlah berbaloi untuk diberikan kepada swasta. Dan kenapa harga rumah mahal adalah kerana tanah itu mahal.

Tetapi jika agensi kerajaan mahu jualkan pun, perlu ditukarkan dengan nilai sama rata di kawasan penempatan utama. Boleh dapat tanah yang luas dan lebih banyak rumah boleh dibina.

Apabila tanah dapat diperolehi pada harga lebih murah, maka lebih banyak rumah dapat dibina pada harga berpatutan.

Tanah-tanah itu tadi perlu diletakkan di bawah kawal selia Kementerian Perumahan dan dibangunkan oleh SPNB sahaja.

Kesemua bank-bank tanah disatukan dan diletakkan di bawah satu badan. Contohnya, tanah milik Zakat, atau MARA, wajib diletakkan di bawah seliaan Kementerian Perumahan.

2. Kawalan ketat terhadap permohonan rumah kerajaan.

Berikan keutamaan kepada mereka yang sudah berkahwin dan mempunyai anak untuk memiliki rumah. Sebuah keluarga tidak boleh memiliki lebih daripa sebuah rumah kerajaan.

Wujudkan jabatan audit khas untuk memantau pemilikan tanah kerajaan dan pembinaan serta pemilikan rumah kerajaan.

Audit wajib ada supaya ketelusan dalam pengurusan dapat dijamin.

Tidaklah nanti berbunyi pengarah ini ada rumah sekian-sekian banyak padahal tidak layak pun. Orang sebegitu sewajarnya diikat masuk guni dan di campak ke dalam Sungai Kelang je.

3. Untuk meminimumkan kos, boleh laksanakan skim built-to-order.

Tetapi mungkin boleh ditambah baik di mana unit-unit rumah dijual dahulu sehingga 70%-80% sebelum mula dibina.

Maka kos permulaan untuk kerajaan keluarkan menjadi kurang kerana sudah dibiayai oleh bank. Aspek teknikalnya boleh dibincang dengan orang lebih pakar.

4. Mudahkan proses pembelian dan pinjaman.

Mudahkan pembelian dan tidak seketat bank. Mudahkan juga pada bahagian bayaran muka dan sebagainya.

Selain daripada langkah-langkah ini banyak lagi cadangan lain boleh dibuat contohnya, perbanyakkan rumah di kawasan yang mempunyai jaringan pengangkutan supaya pembeli tidak perlu memiliki kereta.

Ini apa yang saya lihat dan baca serta kaji. Sudah tentu keadaan di Malaysia tidak sama berbanding Singapura.

Sudah tentu kita boleh mengatakan rakyat Malaysia bukan hanya di bandar sahaja. Betul. Saya tidak naïf. Tetapi banyak penambahbaikan yang boleh dibuat jika kita melihat aspek yang boleh digunapakai di sana.

Saya fikir, jika kerajaan sendiri melalui agensi-agensi yang bernaung di bawahnya serta melalui polisi serta akta yang di kawal ketat, rumah mampu milik yang selesa boleh disediakan kepada rakyat dalam jumlah yang sesuai, dan akhirnya, saya yakin, harga pasaran hartanah juga akan jatuh.

Apabila 40%-50% rumah di Lembah Klang adalah daripada projek kerajaan, dengan harga yang mampu milik, sudah pasti permintaan kepada projek perumahan swasta yang tak masuk akal harganya akan terganggu. Ini akan memaksa pemaju untuk bersaing pula dengan harga yang ditawarkan kerajaan.

Dan jika mereka tidak bersaing pun, mereka boleh saja terus membina rumah pada harga mewah kerana segmen pasaran mereka adalah untuk golongan tersebut, tanpa menjejaskan pun permintaan rumah mampu milik oleh rakyat yang lain.

Semoga tulisan saya yang panjang ini memberi impak dan kebaikan untuk Malaysia.


Pondok Bacaan Ini Berikan Anda ‘Feel’ Seperti Ulat Buku

Kalau di Itali anda boleh tidur di dalam gua mewah, di Estonia pula anda boleh membaca di dalam buku gergasi! Maksud saya bukan buku, tetapi pondok bacaan yang dibuat khas untuk pencinta buku. Sinonim diumpamakan dengan panggilan ‘ulat buku’, pondok ini direka untuk anda dapatkan feel bagaimana perasaan ulat yang tinggal di dalam buku. Och!

Idea mencipta pondok bacaan berbentuk seperti kotak ini adalah projek oleh Estonian Academy of Arts, pondok ini direka untuk memberikan keselesaan kepada pembaca dengan suasana yang berbeza.

Reka bentuk ini diilhamkan daripada ‘ulat buku’, satu bentuk penterjemahan yang kreatif diadaptasi ke dunia realiti. Pondok bacaan ini memiliki lubang berupa seperti gua yang akan membuatkan anda seolah-olah sedang tinggal di dalam buku besar. Pondok ini bagaikan sebuah buku dan anda pula sebagai watak ulat yang tinggal di dalamnya, memang seronok!

Diperbuat daripada kayu papan lapis (plywood) sebagai bahan utama, pondok ini turut dilengkapi dengan kerusi yang sangat selesa. Ini akan memberikan mood yang lebih nikmat ketika membaca di sini.

Pondok bacaan yang dikenali dengan nama ‘Reader’ ini sebenarnya sudah diperkenalkan sejak tahun 2015 lagi. Oleh kerana memiliki rekabentuk yang unik, pondok ini pernah dinobatkan sebagai karya terbaik dan dipamerkan di pusat Kota Tallin, Estonia.

Sesiapa sahaja boleh membaca di sini dengan harapan ‘Reader’ boleh membuatkan pengunjungnya rasa keluar dari dunia realiti dan masuk ke dalam sebuah buku fiksi. Membaca dengan tenang dan menghabiskan waktu di dalam dunia imaginasinya, damai sungguh!

Idea ini sangatlah menarik jika diperkenalkan di Malaysia, perkara unik selalunya menjadi perhatian disamping dapat memupuk minat membaca kepada masyrakat zaman sekarang.

Baca juga: Gua Kuno Di Matera Kini Merupakan Sebuah Hotel Mewah Di Itali


Pondok Daif Dan Tidur Beralaskan Papan, Majikan Tindas Pekerja Kilang Di Melaka Terbongkar

Dalam operasi bersepadu ‘Ops Rumah Pekerja’, pekerja kilang pengeluar telur ayam di Masjid Tanah, Alor Gajah, Melaka didapati terpaksa tidur beralaskan papan dan tinggal dalam ‘pondok’ buruk.

Menurut laporan, operasi bersepadu oleh Jabatan Tenaga Kerja (JTK) Melaka membongkar tindakan majikan yang tidak berperikemanusian kerana tidak menyediakan tempat tinggal dengan kemudahan sewajarnya kepada pekerjanya.

Selain tidur beralaskan papan dan memasak dalam bilik kecil, para pekerja tersebut turut tidur tanpa kemudahan lampu serta kipas.  Exco Perpaduan, Hubungan Masyarakat, Tenaga Kerja dan Hal Ehwal Pengguna, Ngwe Hee Sam berasa kecewa melihat keadaan itu dan majikan tersebut telah diberikan amaran serta peringatan ketika penguatkuasa JTK turun padang sekitar Februari lalu.

Tambahnya, kawasan penginapan juga kotor dan menjijikkan dimana bilik air dalam keadaan daif dipercayai terpaksa dikongsi kira-kira 27 pekerja warga asing lebih 10 tahun lalu.

Malah, 2 pekerja kilang juga didapati tinggal di sebuah pondok kecil dengan tempat tidur yang tidak menepati spesifikasi ditetapkan serta gagal menyediakan almari baju untuk pekerja.

Menurutnya, alasan majikan telah menyediakan penginapan baharu namun belum memindahkan pekerja tidak masuk akal kerana telah diberi tempoh beberapa bulan untuk membuat perubahan.

Oleh itu, majikan didakwa melanggar peraturan di bawah Seksyen, 24D Akta Standard Minimum Perumahan, Penginapan dan Kemudahan Pekerja 1990 (Pindaan) 2019 (Akta 446) kerana tiada perakuan penginapan serta majikan belum membuat sebarang permohonan untuk mendapatkan perakuan tersebut.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Selamba Curi Kasut Berbulan-Bulan Di Putrajaya, Pencuri Ini Tidak Sedar Kelibatnya Dirakam CCTV

Angkara Berebut Teman Wanita, Restoran Mamak Di Klang Musnah Selepas Jadi Tempat Pergaduhan


adidas Yeezy Boost 350 V2 ‘Triple Black’ Bakal Dilancarkan Tidak Lama Lagi

adidas tampil kembali dengan koleksi Yeezy Boost 350 V2 dalam versi ‘Triple Black’. Sebelum ini adidas hadir dengan tiga warna baru iaitu True Form, Hyperspace dan Clay.

Menariknya, pada bahagian midsole ia diperbuat daripada Primeknit. Pemilihan warna hitam pada keseluruhan kasut menjadikan ianya menarik dan cool.

Walaubagaimanapun, tarikh rasmi untuk keluaran koleksi Yeezy Boost 350 V2 ‘Triple Black’ masih belum diketahui dan nantikan sahaja maklumat lanjut mengenai koleksi ini.

YEEZY BOOST 350 V2BLACKCOMING SOON pic.twitter.com/lu9VO2QTAe

— YEEZY MAFIA (@theyeezymafia) April 5, 2019


Pondok Ikonik ‘Telefon Merah’ Di UK Bakal Berakhir Tahun Hadapan

Pondok telefon merah yang menjadi simbol ikonik di United Kingdom nampaknya akan berakhir seiring dengan peredaran zaman. Kemajuan teknologi hari ini seakan membunuh terus perkhidmatan telefon awam.

Bermula pada tahun hadapan, kesemua pondok telefon di United Kingdom akan ditukar kepada terminal WiFI. Proses ini akan dilakukan secara beransur-ansur. Menurut laporan, sebanyak 100 pondok telefon akan diganti pada tahun hadapan dan 750 lagi pada tahun yang seterusnya.

Yang menariknya, terminal WiFi ini dilengkapi dengan kelajuan internet yang sangat pantas. Selain daripada itu ia juga turut dilengkapi dengan panduan peta untuk kemudahan pengguna termasuk perkhidmatan telefon percuma.

Kios ini akan dibiayai melalui pendapatan yang diperoleh dari paparan pengiklanan digital, ini merupakan satu idea yang sangat bijak. Jadi selepas ini untuk dapatkan sambungan internet di UK sangatlah mudah.

Tidak mustahil suatu hari nanti, pondok ‘klasik’ merah ini sangat sukar ditemui.